text:
UVavi ugxeka eyomthetho wokuvikela uZumaComment on this story
INTATHELI YESOLEZWE
ININGIZIMU Afrika ngeke ikwazi ukubhekana nesimo esifana nesaseZimbabwe lapho uMengameli wakhona ethathwa njengomuntu ongaphezulu kwabanye futhi ongeke agxekwe.
Lokhu kushiwo nguNobhala weCosatu kuzwelonke, uMnuz Zwelinzima Vavi, ngesikhathi ephawula ngodaba olukhulunywe ngumbutho we-SACP KwaZulu-Natal wesekwa nguNobhala we-SACP, uMnuz Blade Nzimande, ophakamise ukuthi akube nomthetho ovimbela ukuthukwa kukaMengameli Jacob Zuma.
UVavi uthe akekho umuntu okufanele athukwe kungakhathaleki ukuthi unguMengameli noma uyisakhamuzi nje sezwe.
Uthe ukungathukwa kwabantu kufanele kwenziwe yiwo wonke umuntu kuhla-nganisa abasuke betelekile, yilabo abangasebenzi noma “ingane engakazalwa”.
I-SACP kulesi sifundazwe ithe kumele kube nomthetho ovimbela ukuthi uMengameli wezwe athukwe noma yikanjani ukuze kuvikelwe isithunzi sehhovisi lakhe.
UNzimande utshele iphephandaba elinguzakwabo weSolezwe ukuthi umthetho ovimbela ukuthukwa kukaMengameli uyadingeka ngoba kunabantu abamhlo-phe abangakamhloniphi namanje umuntu omnyama namasiko akhe.
UNzimande weluleke ngokuthi ukuqhubeka nokuthi kuvunyelwe abamhlophe bathuke uZuma kuzogcina kudale okukhulu ukuthukuthela kubantu abamesekayo okungaphetha ngokuthi kube khona ukushuba kwesimo okuzophazamisa lokho osekuzuziwe kusuka ngo-1994.
UNobhala we-SACP KwaZulu-Natal, uMnuz Themba Mthembu, uthe ukuqubuka kwalolu daba kwenziwe ukuthi uZuma usethukwe kakhulu kuhlanganisa ngisho nendlela ebekwe ngayo esithombeni esasiveza ubuntu bakhe i-The Spear. NoVavi uthe banyanyiswa yisithombe hhayi ngoba siveza uMengameli kodwa ngoba sasisukela umuntu.
“Asifuni ukwelekelela umthetho ozonakekela umuntu ngqo ngoba umthethosisekelo uthi bonke abantu bayalingana kuleli,”kusho uVavi.
Uthe eZimbabwe basebenzisa umthetho ukuze bavimbe noma yikuphi ukuphikiswa okubhekiswe kuMengameli (uMnuz Robert Mugabe) futhi akafuni nhlobo lokho kwenzeke eNingizimu Afrika.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
Lizobafica ejele elomshado
2012-11-02 14:46
Durban - Kubhuntshe umshado obuzokuba ngoMgqibelo ngesikhathi
kuboshwa abebezoshada ngoba besenge ezimithiyo emndenini wabo bathi
bathunjiwe kanti bayazitamasela emjondolo ePuntus Hill eThekwini, kubika iSolezwe.
Lezi zithandani, uNksz Thokozile
Nxumalo, 40, ongunobhala webandla iHoly Sabath Mighty Christian eMlazi
noMnuz Bongani Nene, 46, baboshwe ngamaphoyisa ngoLwesithathu ebusuku
bezipholele emuva kokuthi sekuphele amasonto amabili bengaziwa ukuthi
bakuphi.
UNksz Ntombi Nxumalo ongudadewabo
kamakoti othe sebesele bobalili ekhaya ubekhala izinyembezi ngenxa yale
nsumansumane eyenziwe ngudadewabo nosibali wakhe.
“Sengihlupheke kangaka ngehla
ngenyuka ngizitshela ukuthi bafile, ngibuhlungu kakhulu ngoba angazi le
nto bebeyenzelani,” kusho uNksz Nxumalo.
Uthe udadewabo ufone ngomhla ka-20
ngenyanga eyedlule ethi akathumele ingane izolanda ingane yakhe
enezinyanga ezine ngoba udinga ozomgadela yona.
Uthe bese bekhokhile idiphozithi ka-R800 ehholo
eKhanana kwa-C eMlazi lapho bekuzoba khona inkonzo enkulu ebizohanjelwa
ngamabandla ehlukene emuva kokuthi laba sebebophe ifindo.
Umshado ubuzoqala eSt Aidan lapho bekuzoboshwa khona ifindo, kudliwele khona, wathi akazi ukuthi amanga awani uma imali ingekho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24

robotstxt: allowed

filter: keep


text:
‘Ngiyosabela noma yinini uma ngibizwa’Comment on this story
LUNGILE MAJOKA
USTEVE Komphela usamile ekutheni uyosabela noma yinini uma ebizwa yiSafa ukuthi azosebenzela isizwe yize engazange ayingene eyokuthatha isikhundla sokuba yi-Technical Director abesinikwa yile nhlangano, waqoka ukubuyela eqenjini lakhe iFree State Stars.
Ubenikwa lo msebenzi emva kokukhala ngaphansi kuGordon Igesund abebebanga naye umsebenzi wokuqeqesha iBafana Bafana.
“Akusisona isizathu esisodwa esenze ngangawuthatha lo msebenzi. Ngemuva kokuxoxisana noRobin Peterson (isikhulu esiphezulu kuSafa) sivumelene ngokuthi kungcono ngibuyele kuFree State Stars ukuze kube nenqubekela phambili. Ngicabanga ukuthi lesi yisinqumo esihle kimina,” kusho uKomphela izolo ntambama esendleleni eya ekhempini ye-Ea Lla Koto.
Akafunanga ukungena endikimbeni yokungawuthathi umsebenzi wokuba usomaqhinga weSafa kodwa imenenja yakhe, uTim Sukazi, utshele leli phephanda ukuthi lokhu bekuzomnqinda uKomphela njengomqeqeshi osemncane osafuna ukukhula.
Nokho kube nokushayisana kwezinkulumo phakathi kwalaba uma uKomphela esebuzwa ukuthi ngabe akanqabanga ngoba bekuzoba nzima ukuthi kukhonye izinkunzi ezimbili, yena no-Igesund, okuyinto evezwe nanguSukazi. Esezikhulumela yena lo mqeqeshi obeke iFree State Stars endaweni yesithupha ku-Absa Premiership ngesizini edlule, ukuhlabe wakuhlikiza ukuthi bebezoshayisana ngemibono no-Igesund.
“Kuyadumaza ukuthi kukhona abantu abacabanga ngaleyo ndlela. Ngiyabazwela impela abathi ngicasulwe wukungawutholi owokuqeqesha. Angilona uhlobo lomuntu obambelela kokubi. Sonke isimo engibhekana naso siyangikhulisa.
“Ngisasho namanje ngiyohlale ngizimisele ngokuthi ngisabele uma iSafa ingidinga ukusiza isizwe. Isimo ebesikhona njengamanje yisona esingenze ngathatha lesi sinqumo. Ngakhuliswa ngaphansi kwesandla esihle. Ngiyakwazi ukuhlonipha umsebenzi womunye umuntu,” kusho lo mqeqeshi onekhono lokubeka ngesisoka.
Uthe okumkhathaza kakhulu wukuthi abantu abasho okubi ngaye abakaze basebenzisane naye kodwa bakhuluma besezintabeni.
“Bazobhiyoza labo abebevele bengafuni ngithole umsebenzi nalabo abebengibhekile baphatheke kabi.”
UKomphela ubonge abaphathi beFree State Stars ngokumbekezelela kukhona konke lokhu njengoba eseyoqedela inkontileka yakhe yonyaka emsalele.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kutholakale isidumbu sokhukhuleke eLimpopo
2013-01-24 14:08
Polokwane - Kutholakale isidumbu sendoda eneminyaka engu-57 ubudala, ekukholakala ukuthi yakhukhulwa ngamanzi ngesikhathi kuhlasele izikhukhula eLimpopo.
UThomas Rampepe wanyamalala eHa-Kutama, eMakhado, ngoLwesibili, wayezama ukuwela umfula, kusho okhulumela amaphoyisa aseTshilwavhusiku, uConstable Munyadziwa Thenga.
"Sithole umbiko ovela kumalungu omphakathi, ethi kutholakale isidumbu sendoda."
Balinganiselwa eshumini abantu abashonile ezikhukhuleni zaseLimpopo, abathathu namanje basanyamalele kanti abangamakhulu basale bengenamakhaya.
EMusina, amaphoyisa athungatha izidumbu zezingane ezimbili, ezinyamalale ngeSonto ebusuku.
Izingane bezihamba nobaba wazo ngemoto, ngesikhathi kuwa ibhuluho, isidumbu sikababa wazo sitholakale sivaleleke ngaphansi kwesihlahla.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
.
- SAPA


text:
Kuxoshwe abangafuni ukuba ngamaSulumane
2012-05-31 12:07
Durban - Bangaphezu kuka-70 abafundi abaxoshiwe ezindaweni zokuhlala ekolishi lokuqeqesha ngamakhono eliseMzinto kulandela ukuthi benqaba ukulandela imikhuba nemithetho yobuSulumane, kubika iphephandaba iThe Mercury ngoLwesine.
Abaphathi eCoastal As-Salaam, eBraemar
ngaseMzinto, basolwa ngokuphoqa abafundi emadomi ukuba bafunde iQur'an bagqoke nezingubo zamaSulumane.
Kusolakala ukuthi abavumelekile ukuphatha amaBhayibheli emagcekeni alesi sikhungo..
La bafundi bangena embhikishweni emasontweni amabili edlule nokwaholela ekutheni kume ukufunda kuze kube nguLwesibili.
Labo abahlala ngaphakathi bayalelwe ukuba bathole ezinye izindawo zokuhlala ngaphandle kwalesi sikhungo.
Inhloko yaleli kolishi, uPatche Tigere, uthe ngeke akwazi ukuphawula, kodwa kukhona abakwenzayo ukuxazulula lolu daba.
Okhulumela uMnyango wezeMfundo ePhakeme uVuyelwa Qinga uthe uMnyango uyaxoxisana nabaphathi nezikhulu zemfundo esifundazweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
From Community Memory
EsiZulwini into iyanconywa, lokhu ngenye yezindlela abantu baKwaZulu abakhule beyazisa. Ukuncoma noma ukubonga kukhonjiswa ngezindlela eziningi njengokuthakazelela lowo. Ukudlodlobala kwesizwe samaZulu kuhlanganisa izimpi ezazibakhona lapho babehlasela khona ezinye izizwe bese zingena ngaphansi kwabo noma uma umfana ekwaluseni akwazi ukusindisa imfuyo esilwaneni ebesiyihlasela lokho obekukhomba ubuqhawe. Lesisenzo bekuyaye sidume endaweni yonke kuthi izimbongi zimhashe lowo osuke enze okuhle. Lena kwakungenye yezindlela ekwaqambeka ngazo izithakazelo zabantu. Nazi ezakwaRadebe:
- Bhungane,
- Mthimkhulu,
- Makhulukhulu,
- Zikode,
- Mashwabada inkomo nempondo zayo,
- Izinzipho zimnyama ngokuqhwayana,
- Mangelengele,
- Mahlub' amhlophe
Kubantu ababenegalelo elihle emlandweni waseNingizimu Afrika bakwaRadebe singabala umdlali webhola owazakhela udumo ngokuba ukaputeni weqembu leBafana Bafana uLucas Radebe, uNgqongqoshe WezoBulungiswa kuzwelonke uJeff Radebe kanye noMeshack Radebe onguNgqongqoshe Wesokuthuthukiswa Komphakathi esifundazweni saKwaZulu Natal.
By: Mbusiswa Zuma
Photo Courtesy of: www.leedsutd365.co.uk


text:
Ugwetshwe 50 owabulala izithandaniComment on this story
BAWINILE NGCOBO
IGWETSHWE iminyaka ewu-50 indoda elahlwe ngamacala okubulala umzala wayo nengoduso yakhe eyayikhulelwe e-Avoca Hills ngo-Ephreli nyakenye.
Inkantolo enkulu eThekwini ngoLwesihlanu igwebe uZwelihle Hamilton Gumede (33) iminyaka engu-20 ngokubulala umzala wakhe, uMnuz Sbahle Blessing Buthelezi (24), iminyaka emihlanu ngokutholakala nesibhamu nezinhlamvu okungekho emthethweni nodilikajele (okuyiminyaka engu-25) ngokubulala ingoduso kaButhelezi, uNksz Noluthando Zakwe (25) owayeyiphoyisa enezinyanga eziyisikhombisa ekhulelwe.
IJaji elibambile, uKessie Naidu, lithe lezi zigwebo uGumede uzozidonsa kanyekanye.
Kuqhume ihlombe kwaba nenhlokomo, abanye baphakamisa izandla sakubonga, lapho kuhlala khona abebezolalela icala ngesikhathi uNaidu ekhipha lesi sigwebo.
Ekhipha isigwebo uNaidu uthe uGumede akakaze asho lutho ngokwenzeka ngesikhathi edubula abafi.
“Nguwena wedwa umuntu obengasikhanyisela ngokwenzeka kodwa wakhetha ukuzithulela, nokuyilungelo lakho elikumthethosisekelo,” kusho uNaidu.
Uthe uGumede wathenga isibhamu ngo-Ephreli nezithandani zabulawa ngayo le nyanga.
“Abukho ubufakazi obuchazayo ukuthi wawungahlosile ukubulala ngesikhathi uthenga lesi sibhamu kodwa inkantolo izothatha ngokuthi lokhu wawukuhlelile ngoba kungenzeka kanjani ukuthi uthenge isibhamu ngale nyanga bese wenza amacala abucayi ngaso leso sibhamu ngenyanga eyodwa,” kusho uNaidu.
Uthe akukho okukhombisa ukuthi uButhelezi wacasula noma wayeyingozi kuGumede ngesikhathi embulala futhi akukho la kusho khona ukuthi uGumede wake wazama ngezinye izindlela noma yomthetho ukuthola u-R400 000 wakhe nemoto athi kwakuthathwe nguButhelezi.
“Wazithathela izinqumo ngokwakho, wathatha impilo yomuntu omncane obelindele ukuzalwa kwendodakazi yakhe. Ngesikhathi umdubula waqondanisa nesingenhla ngenhloso yokuthi uqede ngaye,” kusho uNaidu.
Uthe inkantolo ibone ukuthi uNksz Zakwe wabulawelwa ukugqiba ubufakazi ngoba wayezoba ngufakazi oqanda ikhanda ukuba wayesindile uma icala selingena enkantolo.
“Ubufakazi bukadokotela bukhomba ukuthi waqale wamdubula ethangeni wabe esemdubula ekhanda isibhamu usibeke esiphundu. Ngesikhathi ubulala uNksz Zakwe awukhiphanga isidumbu sakhe kuphela kodwa nesengane yakhe owayengayibeletha noma kunini,” kuchaza uNaidu.
UNaidu ukhale kakhulu ngokuhluleka kwamaphoyisa enza uphenyo ezindaweni okwenzeke kuzo lezi zigameko.
“Ukube uGumede akazivumelanga amacala bebungeke bube khona ukufakazi obugcwele ngoba umphenyi wendawo yesigameko, akathathanga amanyela eminwe namasampula egazi kule ndawo. Akanakanga nokuthi isigxobo sikagesi esikule ndawo sasikhanya yini,” kusho uNaidu.
Uthe abaqeqesha amaphoyisa kumele babhekisise ukuthi ukuqeqeshwa kwawo kusezingeni yini ngoba kuzophunyuka abantu abasuke benamacala ngenxa yobufakazi obungahlangani, amaphoyisa engawenzanga ngendlela umsebenzi wawo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-Cosas ithi abafundi mabaziphindiselele kothisha
2011-03-16 15:07
Pretoria - Inhlangano yabafundi iCongress of SA Students (Cosas) ngoLwesithathu iyalele abantwana besikole ukuthi baphindisele uma beshawa othisha.
"Sinxenxa bonke abafundi ukuthi balwe umlilo ngomlilo, uma uthisha ekushaya, nawe mushaye," kusho uSihlalo wale nhlangano ePitoli, uNtsako Mogobe.
Uvikele isitatimende sakhe ngokuthi othisha bayahluleka ukwenza umsebenzi wabo wokufundisa.
"Basithatha njengamasoka noma izintombi zabo uma besishaya."
Usihlalo we-SA Democratic Teachers' Union, uMoss Senye, nophinde abe ngiuthishanhloko wesikole saseSoweto, iMeadowlands High School, uvele enkantolo ngoMmsombuluko ngezinsolo zokushaya umfundi.
- SAPA


text:
Kubulawe iphoyisa eRocklands
2013-01-01 14:00
Johannesburg - Kudutshulwe kwabulawa iphoyisa endaweni yaseRocklands, ngase-Uitenhage, kusho amaphoyisa ase-Eastern Cape.
Ngokusho kukaCaptain Stanley Jarvis, uWarrant Officer Tessa Steyn, 43, kukholakala ukuthi udutshulwe ngowayengumyeni wakhe uFanus Rautenbach, ngezithuba zawo-04:00.
UJarvis uthi abantwana babo ababili bavuswe wumsindo wokuqhuma kwesibhamu, babe sebethola isidumbu sikaSteyn nesikaRautenbach, kwelinye lamagumbi.
URautenbach udubule uSteyn, ngaphambi kokuthi naye azidubule, kusho uJarvis.
Steyn ubesebenzela esiteshini samaphoyisa eMotherwell, kanti uRautenbach naye wabe eyiphoyisa, nokho kade esesebenzela inkampani yonogada.
Amaphoyisa aseqale uphenyo ngalesi sigameko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UWilliam noKate badlulise ukubonga
2011-04-28 13:52
INkosana uWillian noKate Middleton bathi bathinteke kakhulu ngendlela abantu ababaphathe ngayo kusukela bathembisana umshado, kusho umyalezo osohlelweni lwabo lomshado.
"Siyajabula ukuthi nikwazi ukuba yingxenye yalolu suku esicabanga ukuthi luzoba ngolunentokozo kunazo zonke empilweni yethu," besho.
"Abantu basitshengise uthando olumangalisayo kusukela samemezela ukuthi sizobopha ifindo likasofasilahlane, lokho sikuthokozele kakhulu."
Lo mshado uzofana nemishado ejwayelekile eyenzeka emasontweni aseBrithani.
Iculo elithi "Guide me, O thou great redeemer" lizoba ngelokugcina njengoba kwenzeka emngcwabeni kaDiana owawuseWestminster Abbey ngo-1997.
- Sapa - AP


text:
Ibhemile ‘kosicabha’ ababhema iwungaComment on this story
SIMPHIWE NGUBANE
APHELILE amahlathi kubafana ababhema iwunga abebezenza oscabha kanti babamba inkunzi, baphuce izikhwama nezimpahla abagibeli bamatekisi kusoseshini wasePhoyinti, eThekwini.
La bafana kuthiwa bazenza abasizi boscabha babize abantu ukuthi bazogibela ekugcineni bababambe inkunzi. Kwesinye isikhathi kuthiwa baze badonse ngenkani abagibeli bebaphoqa ukuthi bagibele ngenhloso yokubaqola abakuphethe.
Ukwanda kwezikhalo ezifakwa ngabagibeli abasuke sebegilwe isilo sengubo sekwenze osomatekisi nabashayeli bazibambela mathupha umsebenzi wokugada lo mzila ezindaweni okubanjwa kuzo inkunzi.
USihlalo we-Point Taxi Association, uMnuz You Khaliva, uthe aphelile amahlathi kubafana bewunga abebezenza oscabha kanti bacuthele ukuphazamisa umsebenzi futhi bengcolisa igama lenhlangano yabo.
UKhaliva uthe la bafana bebezenza abantu abafuna umsebenzi wokuba ngabasizi boscabha bese ubabona sebedonsa abagibeli bebafaka ematekisini ngenkani ekugcineni uzwe sekuthiwa kunabantu asebebanjwe inkunzi.
“La bafana bewunga bafika ekuseni bankanise ezitobhini benze sengathi bafuna umsebenzi kanti bafuna ukubamba inkunzi. Sizoba nomhlangano noscabha lapho sizobazisa khona ukuthi abahlukane nala bafana ababasizayo uma benza umsebenzi kungenjalo ibhantshi lizogcwala umoya nakubona, abashayeli bazenzele bodwa umsebenzi,” kusho uKhaliva othe bazosiqapha isimo kuze kuphele izinyanga eziyisithupha.
NgoLwesibili osomatekisi nabashayeli bebenkanise ezindaweni lapho kudlange khona lo mkhuba eDurban Christian Centre, ngakwaShoprite naseWorkshop emgwaqweni uDkt Pixley kaSeme (West Street).
Osomatekisi bebelekelelwa yizinsizwa ezondlekile ebezingenasinqe ziphethe izimvubu zigqoke izikibha ezigqamile, amakepisi namabhulukwe amnyama ziqaphe isimo zilekelela nabagibeli uma bengena ematekisini.
Namhlanje kuzoba nokhukhulelangoqo womhlangano phakathi kwezikhulu zalo soseshini noscabha bawo bezokhunjuzwa indlela yokusebenza nokuziphatha.
UKhaliva unqumele oscabha ugwayi katiki ukuthi bahlukane nokuba nabasizi abaningi etekisini ngoba yikhona okudala izinkinga.
Okhulumela uMasipala weTheku, uMnuz Thabo Mofokeng, uxwayise abagibeli ngokuthi baqaphele abantu ababanika usizo. Uthe amaphoyisa abo elekelelwa ngamakhamera agcwele idolobha asewuqinise kakhulu umkhankaso wezokuphepha ezindaweni okudlange kuzo lo mkhuba.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
ISodaStream izoqhubeka nomkhankasoComment on this story
IZINKAMPANI ekhiqiza iCoca-Cola nenkampani iSodaStream zibhekene ngeziqu zamehlo kulandela ukungaboni ngaso linye ngomkhankaso wokufundisa abathengi ngokubaluleka kokongiwa kwemvelo okwenziwa ngabakwaSodaStream.
Le nkampani ibinombukiso ebiwenza esikhumulweni sezindiza i-OR Tambo eGoli.
Lokhu kuvezwe ngabakwaSodaStream izolo, abathe lo mkhankaso ubenziwelwe lapho kungenela khona abagibeli abazothatha izindiza. Lo mkhankaso uqalwe kusukela ngoMeyi walo nyaka.
Bathe kuvele ukuthi ayinqwaba amakani namabhodlela asetshenziswa yimindeni eminyakeni emithathu.
OyiMenenja yezeNtengiso kwaSodaStream, uMnuz Francois Dippenaar, uthe inkampani yabo igcwalise imigqomokazi emikhulu ngamabhodlela abalelwa ngaphezu kuka-5 078 okuqoqwe emadampini ehlukene okuhlanganisa amakani namabhodlela eCoke, Fanta neSprite okuyinto esuse umsindo yathukuthelisa abakwaCoca-cola South Afrika okuyibo abakhiqiza lolu hlobo lweziphuzo.
“NgoJuni 1, sithole incwadi ivela kwabakwaCoca-cola South Africa ithi sephule amalungelo okuhlonipha iTrade Mark yabo sangayilandela nemigomo yabakwa-Advertising Standards Authority of SA (Asasa). Bafune ukuthi sishenxe kulo mkhankaso bese sibhala incwadi sisho ukuthi ngeke siphinde sikwenze lokhu,” kusho uDippenaar.
Uthe inkampani yabo iyiphindisele emuva kwabakwaCoca-cola SA leyo ncwadi ngoJuni 18, yakucacisa ukuthi ngeke ivumele nanoma yikuphi ukumiswa noma imizamo yokumiswa okuzokwenzeka.
“Sizoqhubeka nomkhankaso wethu. Akuyona imikhizo yakwaCoca-cola kuphela esisebenza ngayo,” kusho uDippenaar.
Okhulumela abakwaCoca-cola SA, uNksz Zipporah Magubane, utshele abezindaba ukuthi okwamanje akukho zinyathelo zomthetho ezisathathiwe. Uthe abafakanga sikhahlo kwa-Asasa.
Ngokusho kwabakwaSodaStream, abalelwa ku-25% kuphela amakhonteyina angamapulastiki namakani okugaywe kabusha ezweni lonke.
Bathe inkampani yabo igqugquzela ukuba kusetshenziswe amabhodlela okulula ukuba abuye asebenziseke okuyinto abayenza ngenhloso yokuxhasa umkhankaso wokugqugquzela ukongiwa kwemvelo. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
IMelika
Izifunda Ohlangeneyo seMelika izwe elizwekazi iMelika Enyakatho. Inezifunda ama-50. Umongameli weMelika manje nguBarack Obama.
Izifundazwe ezibumbene zase Melika (ezifinyezwa ngokujwayelekile njengezifundazwe ezibumbene)
IMelika yakhiwe amazwe amaniningi kanye nezifundazwe ezihlukahlukene ezihlangene ngawonye ukuthi zibe yimbumba zaziwe emhlabeni wonke njengezwe elilodwa elibizwa nge Melika. IMelika ingelinye lamazwe amakhulukazi emhlabeni wonke jikelele ngokuba nabantu abaningi abahlala kulo, abalinganiselwa ngaphezulu kwamakhulu amathathu wezigidi. Laba bantu abahlala kulezwe bavela ezinhlangeni ezahlukene, kukhona abantu abamnyama, kube khona abelungu, kube khona amashayina kanti kuphinde kube khona amandiya. Imvamisa yamandiya aziwa njengama "Red Indians" ngokuthanda ukuzigcoba ngokubomvu futhi bahlale ndawonye.
IMelika iyilizwe lesibili elihamba phambili kwezomnotho ngokulandela iShayina. Miningi imikhiqizo ephuma kuleli lizwe ethunyelwa emazweni angaphandle. Kanti futhi iningi losozimali liqhamuka kuleli lizwe. IMelika isibe noMongameli abaningi kodwa kwaqopheka umlando lapho kubekwa khona uBarack Obama njengo Mongameli wokuqala womdabu ukuthi aphathe lelizwe.
Ngonyaka ka 2001 enyangeni ka September 11, kwenzeka umshophi lapho kwaphahlazeka izindiza ezine, ezimbili zazo zanhlitheka kumabhilidi akade aziwa ngokuthi yi-"Twin towers". Lokhu kwahlala emlandweni kuze kube namuhla. IMelika iyizwe elikhangayo futhi elivakashelwa abantu abaningi emhlabeni jikelele.
The United States of America (USA nobe USA), sivame ukubizwa ngokuthi i-United States (US nobe US), eMelika, kanti ngezinye izikhathi-United, kuyinto republic federal [16] [17] ehlanganisa 50 uthi futhi esifundeni sikahulumeni. Lithi contiguous 48 naseWashington, DC, kukhona enkabeni Nyakatfo Melika ephakathi Canada ne Mexico. Isimo Alaska kuyinto ingxenye ntshonalanga yeNyakatho Melika kanye isimo eHawaii kuyisici leziqhingi maphakathi nawo-Pacific. Yezwe unabo ezinhlanu enabantu nesishiyagalolunye amasimu unpopulated ePacific kanye eCaribbean. At million 3,71 amakhilomitha-skwele (million 9,62 km2) kanye nabantu abayi 318 million abantu, i-United States 3 emhlabeni noma 4th ngobukhulu izwe by endaweni inani nowesithathu ngobukhulu by labantu. Ingenye kunazo Abase izizwe zezwe ezihlukahlukene amaningi, umkhiqizo ezinkulu kwamanye amazwe ezivela emazweni amaningi. I geography kanye sezulu-United States futhi ezihlukahlukene kakhulu, futhi kuba kumuntu ezihlukahlukene zasendle ekhaya .
Paleo-amaNdiya bafudukela kusukela Eurasia kulokho manje ezwenikazi US azungeze 15,000 edlule, [19] nge ikoloni European Kusukela ngekhulu le-16. The United States saphuma 13 amakoloni waseBrithani akhiwe egudle seaboard Atlantic. Izimpikiswano emkhatsini Great Britain nalaba amakoloni kwaholela American Revolution. On July 4, 1776, njengoba amakoloni elwa Great Britain in the American Revolutionary War, izihambeli ezivela amakoloni 13 eyakhishwa ngazwilinye Declaration of Independence. Impi yaphela ngo 1783 kanye nokubhekelelwa uzibuse-United States kusukela Kingdom of Great Britain, futhi kwaba impi yokuqala ngempumelelo uzibuse elithweswe umbuso zamakoloni European. UMthethosisekelo yamanje elamukelwa on September 17, 1787. Eyokuqala izichibiyelo eziyishumi, bebonke okuthiwa i Bill of Rights, base izibophezele ngo 1791 uqiniseke abaningi amalungelo yombango lasisekelo kanye nenkululeko.
Beqhutshwa imfundiso zibonakale ikusasa, United States baqala ukwanda eyingqabavu yonkana Nyakatfo Melika kulo lonke ikhulu le-19. Lokhu ababehilelekile displacing zakwa bomdabu, nizuza amasimu amasha, futhi kancane kancane ukuvuma uthi ezintsha. The American War Civil yaphela kobugqila zomthetho kuleli lizwe. Ekupheleni kwekhulu le-19, i-United States enwetshiwe ePacific Ocean, kanye nomnotho walo kwaba emhlabeni ngobukhulu. AbaseSpain-American War kanye neMpi Yezwe I ukuqinisekisile isimo wezwe njengoba amandla global ezempi. The United States saphuma iMpi Yezwe II njengendlela ukubangisana kwemibuso emikhulu global, lizwe lokuqala ngezikhali zenuzi, futhi ilungu unomphela United Nations Security Council. Ekupheleni kweMpi Yomshoshaphansi kanye kuqedwa Union washiya United States njengoba ukubangisana kwemibuso emikhulu yedwa.
-
Umongameli Barack Obama
-
-
iMayflower, ubethutha imihambima eMelika kuya Umbuso Ohlangeneyo ngo-1620
-
uBuzz Aldrin engaphandle wenyanga ngo-1969


text:
Kuhlatshwe isigwebo kolwaseDUT
2012-04-13 07:48
Durban - UNgqongqoshe wezokuThutha,
ukuPhepha nokuXhumana koMphakathi KwaZulu-Natal, uMnuz Willies Mchunu,
udumele ngesigwebo senkantolo esinike umfundi waseDurban University of
Technology (DUT) owayeshayela imoto eyabulala abafundi abayisithupha
nyakenye, kubika iSolezwe.
UMzuphilile Gadu, 24, uvumile
ukubulala ngokungenhloso abafundi abayisithupha ngoMeyi nyakenye wabe
esegwetshwa iminyaka emithathu kodwa yalengiswa iminyaka emihlanu
ngaphansi kombandela wokuthi angatholakali enza icala elifanayo
ngesikhathi sesigwebo.
Unikwe isigwebo sasendlini
njengoba ezophinde achithe isikhathi esingamahora angu-16 njalo
ngenyanga enza umsebenzi womphakathi mahhala.
UMchunu usihlabe wasihlikiza lesi
sigwebo ethi sizothumela umyalezo ongemuhle kwabanye abashayeli
ababulala abantu emigwaqeni yakuleli.
“Yize sizihlonipha izinqumo
ezithathwa yizinkantolo kodwa sisazosicubungulisisa lesi sinqumo.
SinguMnyango sikholelwa wukuthi abashayeli ababulala abantu emigwaqeni
kumele bathole izigwebo eziqinile. Sizoqhubeka sifuqe umkhankaso
wokucela izinkantolo ukuba ziguqule amacala awokubuala ngokungenhloso
afuze leli abe ngawokubulala,” kusho uMchunu ngokudumala.
Uzwakalise
ukukhathazeka ngokuthi inkantolo ayishongo lutho ngokumisa uGadu ukuba
ashayele imoto futhi kumiswe nelayisensi yakhe yokushayela.
Le ngozi yenzeka ekhoneni
likaManning noClark Road, eGlenwood, kwashona abafundi abayisithupha
ababebuya emcimbini ngoMeyi 18 wonyaka odlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Isihluku kubulawa izithandani phambi kwezingane
2012-12-12 12:02
Newcastle – Izithandani esezikhulile zidutshulwe zabulawa phambi kwezingane ezimbili ekhaya lazo eMadadeni ngoLwesibili ekuseni.
Indoda eneminyaka engu-64 ubudala kanye nowesifazane, 58, bebelele emzini wabo ose-Extension Three ngezithuba zabo-03:00 ngesikhathi kutheleka ngaphakathi amadoda angaziwa.
Izingane ezimbili bezilele ngaleso sikhathi zavuswa ngumsindo, zibhekile izingane, la balisa badonse izibhamu badubula indoda yomuzi ekhanda nasesifubeni.
Intombazane eneminyaka engu-12 ubudala ivalwe ubuso ngethawula ngesikhathi izama ukumemeza icela usizo. Umfana oneminyaka eyishumi ubudala yena uzame ukususa isigebengu esisodwa ngokuthi asilume kodwa bamhlula ngamandla, wabaleka waphindela ekamelweni ngesikhathi sebedubula owesifazane emhlane nasethangeni.
La balisa abazilimazanga izingane.
Ngemuva kokuba izigebengu sezihambile, izingane ziphuthume kamakhelwane, base bethinta amaphoyisa.
Lesi sigameko kubonakala sengathi bekungukubulala okuhleliwe njengoba kungebiwanga lutho endlini, kusho iphoyisa litshela iThe Mercury.
Iphephandaba iThe Mercury alikwazanga ukuxhumana nezihlobo zezingane ukuthola ukuphawula njengoba amaphoyisa abesazama ukuthintana nazo.
Okhulumela amaphoyisa uCaptain Thulani Zwane ukuqinisekisile lokhu kubulala.
Lezi zingane kukholakala ukuthi zingabazukulu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Mabangathuli abahlukunyezwayo - De Lille
2013-02-27 14:05
Cape Town - IMeya yaseKapa uPatricia de Lille usenxuse imiphakathi ukuthi ingathuli
uma kukhona izigameko ezikhona zokuhlukunyezwa kwabesifazane nezingane.
"Ngiyala umphakathi ukuthi ungabanaki labo abathi uma bekhuluma ngalokhu bazibizela amehlo abantu nokuthi hlaza imindeni yabo," esho ngesikhathi kunomhlangano womkhandlu.
UDe Lille uthe amaphoyisa kamasipala azohlinzekwa ngezinsiza ukuze akwazi ukuqeqesha imiphakathi ukuba ilwisane nokuhlukunyezwa emakhaya.
"Kuzosungulwa izinhlelo lapho uMnyango wezeNhlalakahle uzokhuphula amasokisi ezinhlelweni zokuqwashisa umphakathi ngalesi sihlava."
Uqhube ngokuthi amakhansela nawo kumele azibambele mathupha ukuqinisekisa ukuthi umphakathi uyalazi iqiniso.
"Iqiniso lokuthi abafana namantombazane, amadoda nabesifazane, kumele banikezwe inhlonipho elinganayo, akekho obaluleke okudlula omunye."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ufuna ukuhlawulwa obencisha umyeni ucansi
2013-02-05 12:02
Cape Town - Owesifazane waseKapa oneminyaka eyisikhombisa encisha umyeni wakhe ucansi, ufuna umyeni amhlawule ngo-R1.3 million kulandela ukuthi ethathe unkosikazi wesibili.
Usomabhizinisi onemimnyaka engu-30 ubudala, utshele iphephandaba iDaily Voice wathi unkosikazi wakhe ubehlale ebika imbiba ebika ubunzi uma kufanele baye ocansini.
Indoda ithi unkosikazi uwuphendule ihlaya umshado wabo ngemuva nje kweminyaka emihlanu, indoda yabe isithatha unkosikazi wesibili.
"Ngokwenkolo yamaSulumane kuvumelekile ukuthi umuntu abe namakhosikazi amabili, " kusho uSheikh Ebrahim Moosa, etshela iphephandaba.
"Kumele kuphela umuntu akhumbule izivumelwano ezenziwa. Kumele unkosikazi abe nezizathu eziqondile uma engeke akwazi ukulala nomyeni wakhe.
"Uma kuwukuthi owesifazane kukhona la engaphathekile khona kahle empilweni ngaleso sizathu anganqaba," kuqhuba indoda.
Unkosikazi wokuqala unezinyanga ezimbili ehleli ekhaya kubo.
"Watshela umama wakhe ukuthi ngithathe unkosikazi wesibili wamtshela nokuthi sinomntwana, ngamtshela umkhwekazi isizathu sami sokwenza lokhu."
Ebuzwa ngalokhu unkosikazi, walile ukuphawula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Umngani ubulale omunye kubangwa ishumi
2013-01-30 08:23
Cape Town - Kuphele ngokuchitheka kwegazi ukukweletana kwabangani ababili u-R1 njengoba indoda igcine isale enkundleni ngenxa yalokhu, ishiya intombi nezingane, kubika iDaily Voice.
UYandisa “Maradonna” Cele, 31, ugwazwe washona esendleleni eya emsebenzini ngoLwesine.
Lesi sigameko senzeke buqamama nasemzini wakhe oseBrown’s Farm, ePhilippi.
Umsolwa – noyilungu eliqavile leZion Christian Church (ZCC) – uzinikele emaphoyiseni aseNyanga kanti kulindeleke ukuthi abekwe icala lokubulala uCele.
Izakhamuzi ebeziwotha ubomvu zicekele phansi umjondolo kamsolwa.
UMandisa Tokwe, noyintombi kamufi, uthi akakakholwa namanje ukuthi ubaba wabantwana bakhe abathathu nalo ongakazalwa balahlekelwe uyise ngenxa yeshumi.
Kuthiwa umufi ubekweleta umsolwa u-R5, nahlulekile ukuwukhokha, wachazela umsolwa ukuthi uno-R4 kuphela kodwa umsolwa wathi uyifuna iphelele imali yakhe.
Okhulumela amaphoyisa uCaptain November Filander usiqinisekisile lesi sigameko.
- Landela
IzindabaNews24 kuTwitter
- News24


text:
Bafuna undunankulu omusha eTunisia
2013-02-21 07:31
Tunis - Abaholi baseTunisia baqale umkhankaso wokuthola undunankulu omusha ozohola leli lizwe elisenyakatho ne-Afrika kulandela ukuvukelwa koMbuso eminyakeni emibili eyedlule.
URached Ghannouchi, noyinhloko yeqembu elikhulu lamasSulumane i-Ennahda, uthe akukaqokwa muntu ozongena ezicathulweni zikaNdunankulu Hamadi Jebali, nosule esikhundleni ngoLwesibili, kodwa wathi unethemba lokuthi kuzobonakala uhulumeni omusha kungekudala.
“Sidinga uhulumeni wobumbano namanye amaqembu ezombusazwe," kusho uGhannouchi etshela izintatheli ngemuva kwezingxoxo noMengameli Moncef Marzouki.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kubhikishe abafundi eMpumalanga
2012-08-15 16:29
Johannesburg - Abafundi ababalelwa ku-300 babhikishe ngaphandle kwesiteshi samaphoyisa eMzinoni eMpumalanga befuna kudedelwe ozakwabo ababoshiwe ngoLwesibili.
UWarrant Officer Mashilo Mapurunyane uthe kuboshwe abafundi abangu-30 embikishweni wangoLwesibili obuqhubeka endaweni, ophenduke waba nodlame.
"Izingane bezizama ukungena ngaphakathi esiteshini samaphoyisa kodwa zehluleka, isimo sithule njengamanje,” kusho uMapurunyane.
Kuthiwa abafundi ababoshiwe bashise umuzi wabazali beMeya kaMasipala iGovan Mbeki uLindi Masina.
Baphinde basabaisa ngokushisa izitolo zabadayisi abadabuka ePakistani.
Abafundi laba bazovela ngaphambi kweNkantolo yeMantshi eBethal, ngoLwesine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
I-Ajax ifuna uNdulula
2012-01-30 11:31
Cape Town – I-Ajax Cape Town ivumile ukuthi ingathanda ukuthola umdlali we-Orlando Pirates, uBongani Ndulula, kodwa lokhu kubukeka ingathi ngeke kwenzeke, kubika iKickOff.com.
UNdulula usefake igoli elilodwa kuphela emidlalweni eyisikhombisa kule sizini, kodwa umholi we-Ajax, uGeorge Comitis uthemba ukuthi lo mdlali angalisiza iqembu lakhe.
"Uma besingakwazi ukumthola, besizozama, kodwa angicabangi ukuthi lokhu kungenzeka," ushilo uComitis.
Kodwa, uthe uzwe amahemuhemu athi iPirates ifuna ukumdedela uNdulula, kodwa wathi akacabangi ukuthi lama hemuhemu ayiqiniso.
IPirates ithi lo mdlali uzohlala neqembu, futhi uzoba ngumdlali obalulekile kwiligi ne-CAF Champions League.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Ungqongqe nomjondolo obedle ezikaFaroComment on this story
SIMPHIWE NGUBANE
IPHELE kabuhlungu injabulo kowesilisa okuthiwa ubeqiwe yizinkamba oshe wangqongqa ezama ukupheka emjondolo eCato Crest, eThekwini izolo ezintatha.
Ubuhangahangu bomlilo obungalawuleki oshise uMnuz Bhekizenzo Ntshangase (34) obeyedwa endlini, ucekele phansi imijondolo nezimpahla okushe kwaba ngumlotha. Omakhelwane yibo abanqande amalangabi bethutha amanzi ngamabhakede. Abantu abebethukuthele bethelwa ngamanzi basole abezicishamlilo okuthiwa bafike ngemuva kwamahora amathathu bebiziwe ngesikhathi kusha.
Omakhelwane bakamufi basole uphuzo oludakayo njengoba bethe uNtshangase ubeqisile ezinkambeni engakaze abuthi quthu ubuthongo kusuka ngoMgqibelo. UMnuz Vumani Khumalo, usomabhizinisi onethaveni nendawo yokudlela, utshele Isolezwe ukuthi umufi ubehla enyuka emgwaqeni ephethe ibhodlela lotshwala. UKhumalo uthe umufi ufike kwakhe ngehora lesithathu izolo ezintatha ezothenga ama-chips ne-russian kodwa wangamvulela.
“Ngimtshelile ukuthi angeke ngikwazi ukumdayisela ngoba sengivalile nomshini wama-chips usuyabanda ngakho angeke ngikwazi ukumfudumezela izinto abezozithenga. Kungalesi sikhathi-ke lapho evele wahamba eseya endlini ekhala ngendlala,” kusho uKhumalo.
Umakhelwane kamufi, uNksz Annie Nkaty ohlala nezingane ezine nabazukulu ababili, uthi kukhale ubumayemaye abantu bezwa uNtshangase ekhala ngosizo esha umlilo usuthungeleke nasemjondolo wakhe.
UNksz Nkaty usale nabekugqokile njengoba ethe uphume ngesamagundane nomndeni wakhe angazi nokuthi bazolalaphi ngoba bashelwe yikho konke abebenakho.
“Kushe yonke into ngisho namaphilisi esifo sofuba kamzukulu wami omncane. Umufi ubephuza futhi ehlala nentombi yakhe emshiye ngoMgqibelo ivakasha kubo e-Eastern Cape. Sisola ukuthi uNtshangase ubezama ukupheka ngemuva kokuchitha ubusuku nabangani bakhe bezijabulisa bephuza,” kulandisa uNksz Nkaty.
Ikhansela lale ndawo eku-Ward 101, uMnuz Ngiba, udlulise amazwi enduduzo kulo mndeni. Uthe uhlelo lokwakhiwa kwezindlu seliyaphothulwa abantu abahlala emijondolo kuleya ndawo ababhalisile sebezofakwa ngononina ezindlini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Sidinga amagoli - RDS
2012-12-13 12:05
Johannesburg - Uma i-Orlando Pirates ifuna ukuvala igebe elivulwe yizimbangi zayo iKaizer Chiefs, kumele iqinise phambili ngasemapalini, kusho umqeqeshi wayo uRoger de Sa.
IPirates ilandela ngemuva kweChiefs, ngamaphuzu amathathu, ngoLwesihlanu izodlala neMaritzburg United, ePort Elizabeth.
“Lo mdlalo uzoba nzima, kumele sishaye amagoli,” kusho uDe Sa.
“Emidlalweni emibili esisanda kuba nayo, sishaye igoli elilodwa, silahle amathuba amaningi.”
Inhlanhla yePirates yagcina ukubonakala ngoNovemba, ngesikhathi ivalela amagoli ayishumi, emidlalweni emine.
U-RDS uthi bavuleke amehlo ngemuva komdlalo obubhekwe ngabombu phakathi kweBhakabhaka namaGlamour Boys.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ulaliswe esibhedlela u-Igesund
2013-02-13 14:02
Johannesburg - Umqeqeshi weqembu lesizwe iBafana Bafana uGordon Igesund, usesibhedlela kusukela ngoLwesibili, kulandela ukuthi akhale ngobuhlungu esiswini, kusho inhlangano yebhola kuleli iSA Football Association.
"Ukuhlolwa okwenziwe kuthi kungenzeka ukuba une-appendicitis," kusho isitatimende seSafa.
UDokotela Ephraim Nematswerani, okunguye onyanga u-Igesund, uthi nakanjani ukholwa wukuthi u-Igesund une-appendicitis.
"Uzoqhubeka ahlolwe kuze kuzoba nesiqiniseko, nokho uzolulama maduzane. Akusiyo into embi kangako," kusho uNematswerani.
U-Igesund waqokelwa kwesokuqeqesha iBafana ngoJuni ngonyaka owedlule, waphinda waba yingxenye yeqembu njengoba bekuqhubeka imidlalo ye-Africa
Cup of Nations.
Lo mqeqeshi oneminyaka rngu-56 ubudala, nguyena kuphela umqeqeshi oseke waqeqesha amaqembu amane amakhulu e-Premier Soccer League, okuyiManning Rangers, Orlando
Pirates, Santos neMamelodi Sundowns, waphinde wawanqobela izicoco.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
‘Yihlaya okushiwo wuSisulu’Comment on this story
SIMPHIWE NDWANDWE ne-SAPA
SICHAZWE njengehlaya isiphakamiso samaholo sikaNgqongqoshe wezemiSebenzi yoMphakathi nokuPhatha, uNksz Lindiwe Sisulu, asenze ePitoli kwabezindaba.
UNksz wenze isiphakamiso emva kokufika kwangqingetshe kwezingxoxo ngesonto eledlule.
Umemezele ukuthi uhulumeni uzimisele ngokunyusa amaholo abasebenzi ngo-9% kodwa akangabe esahlaziya ukuthi eqinisweni u-6.5% uzokwenyusa amaholo abasebenzi bese kuthi u-2.5 kube ngowokwenyusa imihlomulo.
UMnuz Nkosana Dolopi, okhulumela iCosatu ezingxoxweni, utshele Isolezwe ukuthi kufana nokuthi akakakhulumi lutho ngoba usame kulokho, wathi abakwaziyo wukuthiuNksz Sisulu uzama ukudida abantu uma ebeka sengathi benyuse ngo-9% amaholo.
Abasebenzi bafuna ukuthi amaholo abantu bonke abasebenzela uhulumeni anyuswe ngo-8% bese kuphinde kunyuswa eyezindlu ngo-R1 500.
UNksz Sisulu uphinde wanxusa ukuthi abezinyunyana babuyele etafuleni ukuze kukhulunywe ngalolu daba.
Uthe isiyonke imali uNksz Sisulu athe izosetshenziswa nguhulumeni uma ekhuphula amaholo nemihlomulo ingu-R30 billion. Le mali isingaphezulu ngo-R8.1 billion emalini eyayibekwe eceleni ukuthi kwenyuselwe ngawo abasebenzi imiholo.
Esitatimendeni esikhishwe yi-National Education, Health and Allied Workers’ Union (Nehawu) kuthiwe uNksz Sisulu bekufanele ayokhuluma nekomidi elilalele izingxoxo kunokuba ayokhuluma nabezindaba.
Isemukele isicelo sikaNgqongqoshe sokuba kubuyelwe ezingxoxweni.
UDolopi uthe basakhuluma nezinyunyana ezingamalungu kweCosatu ukuzwa ukuthi abasebenzi bona bafuna kwenzekeni kulolu daba.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Lindelani ukwanda kwezidumbu - Algeria
2013-01-21 10:03
In Amenas - I-Algeria isixwayise amazwe omhlaba yathi awalindele ukuthi kwande izidumbu, kulandela isehlakalo sokuchitheka kwegazi ngasesizindeni sokuphehla igesi.
Lesi sehlakalo sesiqanjwe yiFrance yathi siyizinkomba zempi, eqhutshwa ngamaSulumane.
NgeSonto, amasosha ase-Algeria amemezele ukuthi asethole izidumbu ezingu-25, zabantu abakade bethunjwe ngasogwadule eSahara, la kuphehlwa khona igesi.
Uhulumeni uhlulekile ukuthungatha abantu abangamakhulu abathunjwe ngamavukelambuso, athi alwisana nokungenelela kweFrance, ezindabeni zaseMali.
Baningi ekukholakala ukuthi sebeshonile, izithombe ezikhonjiswe kwabe-AFP ziveze izidumbu zabantu zimbobombobo yizinhlamvu zezibhamu, abanye behlakazwe amakhanda ngenhlamvu.
– Landela Izindaba News24 kuTwitter (@IzindabaNews24).
- AFP


text:
Kuminze 45 kucwila isikebhe eSomalia
2012-12-21 07:50
Nairobi - Kugwilize abantu abangu-45, noma badukile kanti abanye kusolakala ukuthi bagwilizile ngesikhathi kucwila isikebhe ebesithwele ngokweqile ogwini oluseSomalia, kusho i-UN Refugee Agency.
I-UN High Commissioner for Refugees (UNHCR)
ithe le ngozi yenzeke ngoLwesibili kanti ingozi engakaze yabonwa eGulf of Aden kusukela ngoFebhuwari 2011 ngesikhathi kuminza abantu abangu-57 baseSomalia bezama ukuya eYemen.
Kuthiwa kusinde abantu abayisihlanu, nabathi lesi sikebhe besigcwele ngokweqile sisuka echwebeni laseBosasso.
- Landela
IzindabaNews24 kuTwitter
- Reuters


text:
Kushone owayesinde engozini e-E Cape
2012-12-24 12:47
Johannesburg - Kushone umuntu wesihlanu kulandela ingozi yangesonto eledlule phakathi kwetekisi nemoto yasemakhazeni e-Uitenhage, kusho amaphoyisa ngoMsombuluko.
"Umuntu wesihlanu ushone ngoMgqibelo. Ngowesifazane oneminyaka engu-29 ubudala," kusho uLieutenant Colonel Priscilla Naidu esitatimendeni.
Lo wesifazane wayengumgibeli kule tekisi eyashayisana neveni yasemakhazeni ngoLwesihlanu.
Umshayeli nabanye abagibeli ababili bashonela endaweni yesehlakalo kwathi owayegibele iveni washonela esibhedlela ngakusa.
Abanye abantu ababili bangeniswa esibhedlela.
- Landela
IzindabaNews24 kuTwitter
- SAPA


text:
Siyayazi ingcindezi esibhekene nayo - Modise
2012-09-26 14:01
Johannesburg - Ukaputeni
weMamelodi Sundowns, uTeko Modise, uthi umdlalo wabo womkhaya ozobe
useLucas Moripe Stadium ngoLwesithathu ebusuku, kuzomele bawunqobe nakanjani, kubika iKickOff.com.
UModise
ngeke adlale kulo mdlalo ngemuva kokuthola ukulimala ngesikhathi bezilolonga
ngoLwesibili, kodwa uthi iqembu lakhe linabadlali abasezingeni abangakwazi
ukubamba iSuperSport United.
"Siyakwazi
okulindeleke kithina. Siyazama ukulungisa amaphutha ebelokhu siwenza… lo
umdlalo okumele siwunqobe nakanjani,” kusho uModise.
ISundowns
ibuyela enkundleni yase-Atteridgeville okokuqala selokhu yagcina ukudlala khona
ibhekene neMaritzburg United ngesikhathi ibaqumba phansi ngo 2-1, nokwacasula
kakhulu izihlwele zayo, kodwa uModise usenike abalandeli beSundowns isiqiniseko
sokuthi abadlali bazohlale bedlala ngokuzikhandla.
"Okokuqala
nje, akekho osijabulelayo lesi simo esikusona, ngisho nomuntu olungisa inkundla
esizilolonga kuyona naye akajabule ngaso. Kuyiqiniso ukuthi sinabo abadlali
abaphezulu abangalibeka endaweni engcono iqembu, kodwa leli yibhola ngakho
akekho umdlali odlalela ukuhlulwa,” kuqinisekisa uDonadoni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
I-AU yamukele iMali
2012-10-25 12:00
Addis Ababa - I-African Union imemezele izindaba zokubuyiswa kwezwe iMali ngaphansi kwePan African, kulandela ukumiswa kwaleli lizwe ngemuva kodlame lwangoMashi.
"Umkhandlu unqume ukubuyisela iMali ukuba ibe yingxenye ye-AU," kusho owekhomishana lezokuThula nokuPhepha, uRamtane Lamamra, etshela izintatheli.
Ubulungu beMali baqedwa ngesikhathi amasosha equmba phansi umbuso kahulumeni owayesanda kukhethwa ezinyangeni eziyisikhombisa ezedlule.
Lokhu kwenza amasosha amavukelambuso azitanasela nje kwathi iqembu lamaSulumane iTuareg lathatha ingxenye enkulu esenyakatho yezwe.
NgoLwesithathu i-AU iphinde yanxusa ukuba kube nohlelo lokuthula okuhlanganisa nokhetho oluzoba ngasekuqaleni konyaka ozayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Bayanda abamaTibet abazishisayo
2012-11-08 14:01
Beijing - Sekukhona abanye futhi abantu abayisithupha abangamaTibet okubikwa ukuthi bazokhele ngomlilo, okubalwa namabhungu amathathu ngaphambi kwenkambu yamaphoyisa, kusho inhlangano emele amalungelo abantu ngoLwesine.
Izingane ezintathu, ezineminyaka ephakathi kuka-15 no-16 ubudala, zizingqongqise emasangweni ePublic Security Bureau, elokishini iGomang, kusho inhlangano ezinze iLondon, iFree Tibet nezinye izinhlangano.
"Lezi zingane bezikhala ngenkululeko eTibet nokubuya kukaDalai Lama ngesikhathi zizishisa," kusho le nhlangano.
Owesifazane, 23, waseTibet, uTamdin Tso, naye ushonile ngemuva kokuzokhela ngomlilo ngoLwesithathu ebusuku.
- Landela
IzindabaNews24 kuTwitter
- Sapa-DPA


text:
Akukaboshwa muntu ngokucwiywa kwengane
2012-05-17 12:05
Durban - Yize sekuphele izinyanga eziyisishiyagalombili namanje ayikaboshwa indoda yaseMatatiele ekuthiwa yazama ukubulala yacwiya ingane ngoba ifuna ukwenza umuthi, kubika iphephandaba iThe
Witness, ngoLwesine.
Usana olunezinyanga eziyisishiyagalolunye lwathengiswa ngo-R300 luthengiselwa owesilisa waseMatatiele, e-Eastern Cape ngenyanga kaSeptemba ngonyaka owedlule.
Indoda yacwiya ingxenye yobuso bengane kanye neminwe emibili yasesandleni sobunxele.
Ingane yabe isisongwa ngengubo yokhelwa ngomlilo.
Enye ingane yezwa usana lukhala yase ihlaba umkhosi ngenhlanhla usana lwasinda.
Imibiko yephephandaba ithi unina wengane wabe engeniswe esibhedlela ngaphambi kwesehlakalo.
Ingane yabe igadiswe isihlobo, esabe sesiyithengisela isoka.
Okhulumela amaphoyisa aseMatatiele uWarrant Officer Raphael Motloung uthi okwamanje kuyaphenywa uthi akekho umuntu oseboshiwe.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
IBafana ingase ihloniphe uStander - Nematandani
2013-01-07 13:01
Cape Town - Umengameli weSouth African Football Association (Safa) uKirsten Nematandani ngoMsombuluko utshele abezindaba ze-Eyewitness News, wathi iBafana Bafana kungenzeka ihloniphe uBurry Stander emdlalweni wayo wobungani neNorway.
Umdlalo uzoba seCape Town Stadium ngoLwesibili, uStander washona ngemuva kokushayiswa yitekisi eShelly Beach ngoLwesine.
UNematandani uthe uzodinginga lolu daba uma eseseKapa, wathi useke wakhuluma nomqeqeshi uGordon Igesund nezinye izikhulu.
“Ubengumdlali osezingeni ezweni lethu, kuhle ukuba noma yiliphi iqembu limhloniphe. Ngizolukhuluma ngaloludaba neqembu eKapa. Ungomunuye waseNingizimu Afrika osenze saziqhenya eminyakeni eyedlule.”
Abomdlalo wamabhayisikile ezweni lonke bamkhumbulile uBurry ngempelasonto.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Enye inkinga yezincwadi eLimpopo - DA
2013-02-07 14:05
Johannesburg - Izikole eziningi zaseLimpopo namanje azikazitholi izincwadi zokufunda, kusho iDA esifundazweni ngoLwesine.
Johannesburg - Uthishanhloko wesikole iDuiwelskloof Primary School wathumelela abazali izincwadi ngoLwesibili odlule exolisa ngokuthi izincwadi zezifundo ezibabulekile azikafiki, kusho okhulumela ezemfundo uJacques Smalle esitatimendeni.
Uthishanhloko uqhube wathi izikole ezingomakhelwane nazo azikazitholi izincwadi zokufunda.
USmalle uthe uMnyango wezeMfundo ukuphikile lokhu ngoLwesine.
NgoJanuwari 8, uMnyango uthe cishe u-98% wezincwadi ezathunyelwa ezikoleni ezimaphakathi nezwe ngelanga lokuqala lezikole.
USmalle uthe i-DA ithole ukuthi ezinye zezikole eziyisithupha azingakazitholi izincwadi zezifundo ezibalulekile.
Ufakele inselelo uNgqongqoshwe wezeMfundo eLimpopo uNamane Masemola ukuba bahlangane ne-DA eDuiwelskloof Primary "ukuze azibonele isimo".
"Uma uMasemola engeke akwazi ukuya ngokwakhe, angathumela izikhulu eziphezulu zizomumela, noma uMnyango uhlele elinye ilanga ongaphumelela ngalo," usho kanje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bazinikele abaqwayizi kwelokubulala
2012-12-07 07:28
Blantyre - Bazinikele kwabomthetho abaqwayizi basedolobheni elisenyakatho neMalawi, iMzuzu, nabasolwa ngokubulala amakhasimende amabili ayengafuni ukubakhokhela.
“Laba bobabili bazinikele emaphoyiseni ngemuva kokubona ukuthi bayathungathwa," kusho okhulumela amaphoyisa uNorah Chimwala.
La baqwayizi basolwa ngokubulala amakhasimende abo amabili ayedakiwe ngokuwagwilizisa edamini ngemuva kokunqaba ukubakhokhela.
Bahlonzwe njengoFlorence Khoko noMphatso Chanza, abaneminyaka engu-17 ubudala, bazovela ngaphambi kwenkantolo, kanti bangase bathole isigwebo sentambo uma belahlwa yicala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kuboshwe iphoyisa ngelenkohlakalo eKapa
2012-02-29 09:39
Cape Town - Kuboshwe iphoyisa lase-Elsies River eKapa ngezinsolo zokugwazisa, kusho amaphoyisa aseWestern Cape ngoLwesithathu.
ULieutenant Colonel Andre Traut uthe leli phoyisa, 33, lifune imali engu-R50 000 ukuze ubufakazi buvune indoda ebeliyiphenya mayelana necala lokubulala.
Uthe lo wesilisa ube esazisa amaphoyisa, nebala leli phoyisa langena ogibeni.
Leli phoyisa liboshwe ngoLwesibili ngesikhathi lamukela imali engango-R25 000.
Kulindeleke livele eNkantolo yeMantshi yaseBelville ngoLwesine.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Kuboshwe owakha itulo lokubulala unkosikazi
2012-11-05 08:30
Ingrid Oellermann, The Witness
Pietermaritzburg - Owesilisa waseMgungundlovu ukhalelwe amasongo kaSigonyela ngemuva kokutholakala kokuthi ubakha itulo lokubulala unkosikazi wakhe weminyaka engu-21.
UDave Williams, 52, ugwetshwe iminyaka eyishumi ebhadla ejele, kwathi emithathu yalengiswa.
Ube eseyiswa esitokisini ukuze ezoqala isigwebo sakhe ngokushesha.
Ummeli wakhe uNasen Naicker, utshele iThe Witness ukuthi ikhasimende lakhe belizimisele ngokuthi lizothola isigwebo esilengisiwe.
Kuthiwa uWilliams wayefuna ukubulala unkosikazi wakhe ngoba "unesicefe futhi uyisinama", nokwagcina kungaphumelelanga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Uhulumeni uyakhala ngodlwengulwe eW Cape
2013-02-07 12:04
Johannesburg - Uhulumeni uzwakalise ulaka kwakhe ngokudlwengulwa kubulawe intombazane eneminyaka engu-17 ubudala, yaseBredasdorp, eWestern Cape.
"Kuyakhathaza ukuthi indaba yokudlwengula isiqala ukuba yinjwayelo. Angeke lokhu sikuvumele kuqhubeke," Kusho isikhulu esiphezulu kwaGovernment
Communication and Information Systems (GCIS), uPhumla Williams.
"Umphakathi kumele ushintshe indlela ocabanga ngayo mayelana nenhlonipho nokuhlonishwa kwezimpilo zabantu kanjalo nesithunzi sabo. Abantu abahlukumeza izingane abanandawo kuleli laseNingizimu Afrika."
UWilliams uthi kubalulekile ukuthi umphakathi usize ekuvikelweni kwezingane.
Umbiko wephephandaba iDie Burger uthi unogada wafica u-Anene Booysen, elele eqeleni eBredasdorp, ngoMgqibelo ekuseni, elimele kambi.
UBooyseni walinyazwa kambi wadlwengulwa, wagcina ngokushonela esibhedlela iTygerberg.
Wathi eshona wabe esechaze umdlwenguli wakhe, okungumsolwa oneminyaka engu-22 ubudala, okumanje uboshiwe kanye nabanye abasolwa, babhekene necala lokudlwengula nokubulala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UZille unomona ngoZuma - Mthembu
2012-12-19 09:00
Johannesburg - Lowo okhulumela i-ANC uJackson Mthembu useshiye angalazi kumholi weqembu eliphikisayo iDA, uHelen Zille, wathi udliwa umona ngokuqokelwa esikhundleni futhi kukaMengameli Jacob Zuma ukuba ahole iqembu elibusayo.
“Ukuphawula kukaZille ngokubuyiselwa kukaZuma esikhundleni kungumona wezombusazwe nje ngoba naye ehalela ukwesekwa njenge-ANC kuleli," esho.
“Ukuphawula kukaZille kutshengisa inzondo anayo nge-ANC ngokuzama ukunakwa ngabezindaba ngoba nakhu benake inkomfa ye-ANC."
Ukwenza kwakhe kuzama ukuphuca amalungu e-ANC ilungelo lawo lokukhetha abaholi abawathandayo ukuba bahlale ezikhundleni ezithile, esho.
Ngaphambilini, uZille uthe imiphumela yengqungquthela yokukhethwa kobuholi be-ANC izobhebhethekisa ukungaboni ngaso linye iphinde iqede nya ngeqembu elibusayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
uma wehla emzimbeni noma udla ngo-kufanelekile uma kukhona okwenzakalayo kuwe woza esitimeleni sempilo uzothola ul-wazi mahhala. 5.isifo somdlavuza/ cancer clinic kungabe unedlanyazi noma izindlan-yazi ebeleni?
Emabhukwana ekumaketha lokushicilelwe ngebaka-ILO atfolakala mahhala kulekheli lebhalwe ngenhla. Ungalisebentisa futsi liposi labongcondvomshini-pubvente@ILO, org .
Ucwaningo lwezokusakaza lubonisa ukuthi abantu abangaphezulu kuka-18 million balalela izinhlelo zemisakazo kaSABC nsuku zonke, kanti abangu-16 million babukela la mashaneli amathathu abukelwa mahhala.
Noma iyiphi ingxenye yalolulwazi ingakopishwa noma ingashintshwa ukuze ihlangabezane nezinga lendawo ngaphandle kokuthola imvume kwi-Population Council, uma nje lezozingxenye ezikopishiwe zabiwa mahhala noma ngentengo (engenayo inzalo) nokuthi futhi umthombo ukhonjwe/ushiwo.
Edition 1 June 2010 Free Gratis Mahala Mahhala Frei Gratuit Vrij Lag n News lagoonnews@telkomsa.net Tel: 022 772 2997 Cell: 082 371 4337 HHOOTT WWAATTEERR 336655 2244// 77 GGeeyysseerr nnoott iinncclluuddeedd -- AArrttiisstt’’ss ...
Ngakho-ke, Oludidiyelwe (i-ICD) luneqhinga ehlwempu ukuthola imisebenzi kanye nabasebenzi abasezikhundleni kubalulekile ukuthi kusebenze lokuxhasa ngemali olunikeza ehlinzekwa ngumasipala mahhala. eziphezulu beminyango imihlomulo efanayo."
• Ngithembeke ekuthatheni amaphilisi e -TB isikhathi esingengaphansi kwezinyanga eziyisithupha na-gendlela engiyalelwe ngayo emtholampilo. • Ngigqugquzele nabantu engihlala nabo ekhaya ukuthi nabo bathole ukuhlolelwa i- TB mahhala.
Free basic electricity Afrikaans Gratis basiese elektrisiteit IsiNdebele Igezi yamahala esisekelo IsiXhosa Umbane osisiseko ofelefele IsiZulu Isabelo sikagesi samahhala; ugesi ophakelwa mahhala Sesotho sa Leboa Mohlagase wa motheo wa mahala Sesotho Motlakase wa mantlha wa mahala Setswana Motlakase wa motheo wa ...
"Okungalingana inani lezinzuzo eziseceleni ezifana nemoto yenkampani, ukukhoseliswa mahhala noma ukukhoseliswa ngezindleko ezincishisiwe, njll " Izinzuzo zokuthwala ezikhokhwa njalo nje, njengengxenye yomholo " Lapho umsebenzi ekhokhelwa ngokuhambisana nesixha sezinzuzo, zonke izinto ziyingxenye ...
bazokwelashwa mahhala abesifazane abakhulelwe nezingane ezi-below five years of age. Uthe lolu hlelo luzoqala ukusebenza ngo-April kulo nyaka.


text:
Siyabonga Mandela - Umbono
2012-07-18 10:04
Cape Town - Abantu abaningi emhlabeni wonke bajabulela usuku lokuzalwa lwesishoshovu somzabalazo uNelson Mandela, ogubha iminyaka engu-94 edla anhlamvana.
Abafundi beZindaba News24, nabo bayahalalisa, abanye basho ukuthi bazokwenzani ngalolu suku:
UBheki Mlawu Tembe uthe: Ngiyambongela umkhulu ngosuku lwakhe lokuzalwa.
USbonelo Sparks uthe: Ngilala ngisho ngengubo enaye ngedlela engimthanda ngayo
uTata Mandiba ngiyafisa ngeliye ilanga ukuthi ngihlangane naye, ngimxawule
ngibonge ngakwenzele isizwe nokuba isibonelo esihle kithina bantu abasakhula.
UNkotana Skhelzin Zakhele uthe: Mina ngizokuba seKliptown, eSoweto, ngizochitha isikhathi sami nabantu abasha, ngiyathanda ukusebenzisana nabantu abasha.
U-Alfred Monwabisi Mngcele uthe: Mina ngizohamba nebandla lmi sihambele esibhedlela siyokhuleka, sinikele nange zipho.
Unwele olude Madiba, Halala Rholihlahla, isizwe siyaziqhenya ngawe.
UMathebula Condry uthe: Happy Birthday Madiba, iNkosi ikubusise uphile eminye iminyaka eminingi.
UWonderboy Introvert uthe: Siyabonga baba Madiba.
UXolisani Maluleka uthe: Usuku oluhle lokuzalwa kuweTata, siyabonga kakhulu ngalokho osenzele kona.
USakhile Mathenjwa uthe: Baba Mandela ufana noMoses owakhipha abantwana bakwa-Israyeli eGibhithe, lapha eNingizimu Afrika sikhishwe nguweMandela ebugqilini.
UZintle Sibisi uthe: Unwele olude babaMandela, siyakuthanda, uyiqhawe lethu.
UKhanyisani Dube uthe: Okumhlophe qhawe lamaqhawe.
UBuhle Mxinwa uthe: Ngaphandle kwakho Tata ngabe akunjena.
Wadela impilo yakho, umndeni, ubumnandi kanye nezinye izinto ezinhle walwela izwe.
Siyabonga ubuhlakani bakho, siyabonga Madiba.
UNomaphelo Ngcani uthe: Ukhule uze ukhokhobe Madiba, sikhululekile ngenxa yakho.
UBongy Shabzo uthe: Unwele olude Madiba, siyabonga ukusikhipha ebugqileni.
UNtwaba Eenboon uthe: Happy birthday Tata, uThixo akwandisele izinsuku zokuphila.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Zivele enkantolo izithandani ezephule umthetho
2013-01-11 11:01
Johannesburg - Izithandani
zaseNorth West zivele enkantolo eRustenburg Circuit Court ngemuva kokwehluleka
ukwenza njengokomyalelo ovimbela ukusetshenziswa kwempahla yazo, kusho
iNational Prosecuting Authority, ngoLwesihlanu.
Okhulumela
i-NPA esifundazweni uPhaladi Shuping uthe uMarthie no-Andries Mulder bavele
enkantolo ngoLwesine ngemuva kokuba iNkantolo eNkulu yaseNorth West, ikhiphe umyalelo ngoSepthemba 23, 2011.
"Inhloso
yomnyalelo kwakungukumisa ukusetshenziswa kwempahla yabo kuze kuphothulwe
icala ababhekene nalo," usho kanje esitatmendeni.
"Kutholakale
ukuthi uMarthie Mulder uyasoleka ekukhwabaniseleni inkampani iVan Velden and Duffey
Attorneys...kusolakala ukuthi wathatha imali yenkampani wayifaka kwi-account yakhe neyomyeni wakhe. Imali ilinganiselwa ngaphezulu
kuka-R5 million."
Lona wesifazane wayeqashwe
njengonobhala engamele ukuphathwa kwamafayela eVan Velden and Duffey
Attorneys, mayelana nezimali ezisuke zitholwe ngezingozi zomgwaqo.
NgoNovemba,
kutholakale ukuthi abakwa Mulders basuka bayohlala kwenye indawo
kwase kwenziwa uphenyo olunzulu.
"Ngokombandela
womyalelo wenkantolo, uMulder unomsebenzi wokuthumela incwadi efungelwe
ekhombisa imali ayisebenzisile nengenile zinyanga zonke,” kusho uShuping.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Inhlanganiso ebona ngentuthuko kwezenotho ezwekazi le Africa iPartnership Africa Canada ithi ele Zimbabwe selilahlekelwe yinzuzo yamabillion amabili amadollar - $2 billion obekumele itholakale ekwembeni amadayimana eMarange esabelweni se Manicaland.
Inhlanganiso le, ekhangelelwe ukwethula ugwalo olujulileyo ngokwenjiwa kwamadayimana eZimbabwe ngoMvulo, ithi imali le yadliwa yiziphathamandla zikahulumende ezebandla le Zanu PF lezebutho, labaqondisi bamankampani emba amadayimana eMarange.
IPartnership Africa Canada ithi imali le yatshontshwa kusukela ngomnyaka ka 2008. Inhlanganiso le ikhangelelwe ukuveza njalo ukuthi uMnu. Obert Mpofu umphathintambo wezemali ukhanya elenkampani yamadayimana ethiwa yi Three Waters Investments, esebenza okwamadayimana embiwa eMarange.
Inhlanganiso le ilakho ukuveza ukuthi uMnu. Mpofu ucatshangelwa ukuthi wasebenzisa izigidi ezilitshumi zamadollar - $20 million ayithola ekuthengiseni amadayimana.
Umnu. Mpofu utshele iStudio 7 ukuthi inhlanganiso le ilamanga amangalisayo.
Uthe iPartnership Africa Canada isebenza lenhlanganiso ezisemazweni afakele iziphathamandla ze Zanu PF izijeziso zenotho ngakho-ke iswele okokukhuluma.
Umnu. Rejoice Ngwenya ingcwethi kwezenotho uthi inhlanganiso ezizimeleyo kumele zithole ingcazelo ecacileyo ngaloludaba kuMnu. Mpofu labanye bakhe abazabe besemhlanganweni we Zimbabwe Diamond Conference oqalisa ngoMvulo.
Kuzabe kulabantu abazinkulungwane ezinhlanu emhlanganweni lo ozabe uhlolisisa ngokwembiwa kwamadayimana eMarange.
Ingxoxo Esiyenze LoMnu. Rejoice Ngwenya


text:
UMnyango ukhuza abasebenzi abatelekile
2012-11-27 16:35
Johanesburg - Izehlakalo zokwesabisa kanye nokulinyazwa kwempahla ngezinye zezinto ezibikiwe njengoba kuqhubeka isiteleka sabasebenzi bezempilo e-Eastern Cape, kusho uMnyango ngoLwesibili.
"Lokhu kungukwephula umthetho futhi kuphambene kakhulu noMthethosisekelo wezwe,” kusho okhulumela uMnyango uSizwe Kupelo.
"Uma abantu belwela amalungelo abo akusho ukuthi kumele babukele phansi amalungelo abanye abantu. Sikhathazekile ngesimo...sizinikele ekutheni bakhokhelwe izimali zabo.”
UKupelo uthe abasebenzi bangena esitelekeni kusukela ngesonto eledlule, laba bakhala ngokungaholelwa nguMnyango.
Kuthiwa abanye bababhikishi bacishe umshini osiza ukuphefumulisa iziguli esibhedlela eBisho, lokhu kubeke engcuphezi izimpilo zeziguli, inganiswelwa ku-R191 million imali ekweletwa abasebenzi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uziqhayisa ngebhizinisi lokufuya izingulubeComment on this story
BONGIWE ZUMA
AMABHIZINISI ewonke jikelele ngeke wacabanga ukuthi kukhona umuntu wesifazane ongakhetha ukufuya izingulube kunokujika nesitulo ehhovisi lakhe akhombe ngophakathi.
Izingulube zithathwa njengento engcola okudlula zonke izilwane ezikhona nokwenza babe mbalwa kakhulu abantu abazifuyile.
UNkk Anna Phosa ongusomabhizinisi wesifazane okunguyena yedwa oyimbokodo enepulazi lezingulube eGoli, wamangaza abaningi ngesikhathi efikelwa umcabango wokuqala ibhizinisi lezingulube.
Lo somabhizinisi owaqala ngezingulube ezine ngo-2004, kodwa manje esezingaphezulu kuka-2 000 wayengazitsheli ukuthi ibhizinisi lakhe lingachuma ngale ndlela.
Uthando lokuba ngusomabhizinisi lwamgqugquzela ukuba ahambe engqongqoza emnyangweni eyahlukene kuze athole ulwazi namasu angamsiza ukukhulisa leli bhizinisi lakhe.
Uthi ngonyaka ka-2005 waqala wabona umehluko likhula kancane ibhizinisi lakhe nokwaphinde kwamkhuthaza kakhulu ukuklonyeliswa ngendondo yokuba ngowesifazane okuleli bhizinisi, kwathi ngo-2006 wahlomula ngeGauteng Farmer Of The Year Award.
“Ngazibona ukuthi sengingenile kulo mkhakha futhi nomsebenzi engiwenzayo uyabonakala.Yize ngenza kahle kodwa ngisazimisele ngokukhula kuleli bhizinisi ngikwazi nokuheha abanye besifazane kwazise eGoli ngisengedwa kulo msebenzi,” kusho uNkk Phosa.
Ibhizinisi lakhe selikhule kangangokuba seliphakela nezitolo ezinkulu kuleli okubalwa noPick n Pay athi uqale ukuwudayisela izingulube eziyishumi ngo-2008.
Muva nje usewudayisela izingulube eziyikhulu njalo ngesonto okungenye yezinto ezimkhulisela leli bhizinisi.
Uphinde wakuveza nokuthiwathola umfundaze ngo-2009 wokuyofunda kabanzi e-Denmark ngokuphathwa kwaleli bhizinisi kanjalo nokukhuliswa kwazo izingulube.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuboshwe 15 embhikishweni eKapa
2012-09-11 08:45
Cape Town - Kuboshwe abantu abangu-15 ngesikhathi kunemibhikisho yokulethwa kwezidingo eTouws River eWestern Cape, kusho umbiko wangoLwesibili.
I-The Cape Times ibike ukuthi amakhulu abantu baseZion Park babuthanele ngasemgwaqeni omkhulu u-N1 ngoMsombuluko ekuseni, bashisa amathayi namagatsha ezihlahla.
Enye ingxenye yomgwaqo ivalwe kwaze kwashaya u-14:00 njengoba bekumele kususwe amatshe abevimbe emgwaqeni.
Umholi womphakathi uMichael Visagie utshele iphephandaba ukuthi abahlali bathenjiswa izindlu kanye nezinye izidingongqangi emhlanganweni womphakathi ngeledlule.
"Sikulungele ukufa. Ngeke siyeke ukubhikisha kuze kube izidingo zethu ziyalethwa. Sathenjiswa izindlu, izindlu zangasese ezisesimweni esikahle, imigwaqo enetiyela, ugesi kanye namanzi, ngakho-ke lokhu sikufuna kufezekisiwe."
Imenenja kaMasipala waseBreede River Valley, uGerrit Matthyse, uthe imbangela enkulu yemibhikisho ukuthi abantu sebelinde iminyaka engaphezulu kwengu-20, besohlwini lwabalinde ukuthola izindlu, ngakho badiniwe.
Babalelwa ku-25 000 abantu abasohlwini lokuthola izindlu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Injabulo abafundi bakuleli beyofundela ubudokotelaComment on this story
LUNGI LANGA
UVALO nenjabulo ngeminye yemizwa egqamile kubafundi abangu-10 baKwaZulu-Natal abayofundela ubudokotela eCuba.
Laba bafundi abahambe izolo ukuyoqala izifundo zabo ngaphansi kohlelo lweCuba neNingizimu Afrika lokuqeqesha intsha yakuleli efuna ukufundela ubudokotela.
UThandeka Nhlozi (20) waKwaMhlabuyalingana ongomunye wabafundi abazofundela ubudokotela eCuba, uthe yize ejabulile kepha usanovalo lokuhamba.
Okubalulekile kuye ukuthi ufuna ukubuya ashintshe indlela ubudokotela obuyibo lapha eNingizimu Afrika.
“Uma ngibuya ngifisa ukubona odokotela abaningi besebenza ngaphandle noma emitholampilo ngoba isikhathi esiningi silinda abantu ukuthi baze baye ezibhedlela,” kusho uThandeka.
Uthe asekufunde ngohlelo lwaseCuba ukuthi abantu babasiza besasemitholampilo okuyindlela yokugwema ukugcwala ezibhedlela. Le ntokazi esencane isanda kuye-ka izifundo zeBiochemistry ngenxa yesifiso sayo sokuba udokotela. Izifundo zeBioche-mistry bezizomnika ithuba lokuthi asebenze esikhungweni sokwenza ucwaningo.
“Ngibonile ukuthi ngisho ngingaqhubeka ukwenza izifundo zeBiochemistry ngeke ngijabule ngoba akukho okunye ebengifuna ukuba yikho ngaphandle kokuba ngudokotela,” kusho uThandeka.
Uthe ubonga ukuthi abazali bakhe bakwazile ukumeseka bamvumela ukuthi ahambe yize nabo besaba ukuhlukana naye isikhathi eside. Unina uNkk Hlengiwe Nhlozi (42), uthe okubalulekile kuye ukuthi indodakazi yakhe izokwenza into eyithandayo.
Uhlelo lokufundiswa kwentsha yakuleli eCuba seluneminyaka engu-16 lukhona kanti futhi seluhlomulise abafundi abaningi abavela ezifundazweni ezahlukene.
Ohlanganisa lolu hlelo KwaZulu Natal uMnuz Kwazi Mshengu okunguyena ozohamba nalaba bafundi uthe bonke bakujahile ukufika eCuba.
Kulindeleke ukuthi bafike khona kusasa, bazobuya eNingizimu Afrika emuva kweminya-ka emibili bezovakashela imindeni yabo.
Omunye wabafundi asebephakathi nezifundo zabo eCuba, uLonda Gumede (25) owenza unyaka wesihlanu, uthe usefunde okuningi kulolu hlelo futhi uzimisele ukusebenza ezibhedlela zasemakhaya.
“Bayasishodela odo-kotela lapha eNingizimu Afrika ikakhulukazi ezindaweni zasemakhaya. Ngike ngibuke esibhedlela salapho engiphuma khona lapho okuke kube khona odokotela ababili noma abathathu isibhedlela sonke. Yingakho ngifuna ukusebenza ezibhedlela zasemakhaya uma sengibuya ngonyaka ozayo,” kusho uLonda.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
JOHANNESBURG—
Ngesikhathi kubhekwe ilanga leKhisimusi elikhangelwe ngamehlo abomvu linengi labathanda umculo, intatheli yeStudio 7 uBenedict Nhlapho ulilethela umculo opholileyo wezokholo we qembu le Ndlovu Vocals abenkonzo yamaSabatha besithi "Usizo lukaJesu luhleli lufika ngesikhathi esifaneleyo".
Okhokhela leli qembu uBhekinkosi Ndlovu uthi kuKhisimusi yalonyaka balilethela isiphambano nje qha.
Bacula ngamazwi alolongiweyo, njalo apholileyo besithi kule iKhisimusi sondela eduze lesiphambano udumise uMsindisi ngakho konke akwenzele khona.
UBhekinkosi uthi leli liqembu elibunjwa ngomalume labazukulu abagoqela uTrevor, uModecai loHlangabeza bonke bengabakoNdlovu besekelwa ngabazukulu uTrynos Thebe, Kevin Sibanda loThulani Moyo.
Leli qembu elibunjwe ngomnyaka ophelileyo oka 2011 ngenjongo yokuhambisa iVangeli kuyikhonje sebethule leli dlalade besithi "Usizo loMsindisi luhleli lufika ngesikhathi".
Udaba lukaBenedict Nhlapho lomculo weqembu leNdlovu Vocals


text:
UZuma ugxeke 'abelungu abamnyama'
2012-12-27 13:00
Durban - UMengameli Jacob Zuma uthi intsha yakuleli ne-Afrika yonkana izama ngazo zonke izindlela ukuphila njengabanye abantu nezinye izizwe, kusho umbiko.
UZuma wethule inkulumo eshisayo KwaZulu-Natal ngoLwesithathu, eshiya angalazi entsheni yesizwe esimnyama, kuqhuba umbiko weThe Mercury.
Kunesizukulwane esisha sentsha engama-Afrika esizama ukuthatha indlela yokuphila noma ibukeke njengabanye abantu, esho.
“Ngisho ungafaka iziphaqulo ezinjani ufake nezinwele ezinde ngeke ube ngumlungu," kusho uZuma.
Kunalokho umuntu ulahlekelwa yisithunzi sakhe nobuntu, kanti maningi namathuba okuba alahlekelwe nayinhlonipho nokuthanda abanye abantu, kusho uZuma.
Uthe abantu abamnyama kumele bayeke umkhuba wokuzenza ezinye izizwe.
Ngesikhathi ekhuluma, izinkulungwane zezithameli – ebezihambele ukukhunjulwa kweNkosi uSibongiseni Zuma – zivele zahleka zase sishaya izandla.
Bekuyinkulumo yokuqala kaZuma emphakathini selokhu abuyiselwa ekubeni ngumengameli we-ANC eMangaung ngeledlule.
Phakathi kwezinto azibekile, uZuma uchaze abantu abathanda izinja ngaphezulu kwabantu njengabangenabo ubuntu.
Uthe ukuchitha izimali ekuthengeni inja, ukuyihambisa kodokotela bezilwane nokuhamba nazo kungokwabamhlophe hhayi abantu abamnyama.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UBenni ubuyele emculweni
2013-01-16 08:18
Johannesburg - Umgadli we-Orlando Pirates neBafana Bafana uBenni McCarthy ubuyele emculweni ngeculo elibheke ukuhlanganisa abathandi bebhola ezwenikazi i-Afrika.
UBenni ukhiphe iculo elithi Viva Africa, nathi ngeleBafana nemidlalo ye-Africa Cup of Nations, nezoqala ngoMgqibelo.
Ngo-1996 uMcCarthy wahlangana neTKZee baqopha iShibobo, neyashisa izikhotha, kulandisa iSowetan.
Leli culo selithole ukudlalwa eziteshini zomsakazo ezinkulu kuleli, okubalwa uMhlobo Wenene, Kaya FM neYFM.
UBenni uveze ukuthi kukhona elinye iculo elithi AmaBhakabhaka, alibhale ngoba ebonga leli qembu ngokumeseka nokungamlahli lapho abaningi bethi sekuphelile ngaye, nelizophuma maduze.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Akwandiswe amajele - IFP
2013-01-10 13:02
Johannesburg - Umbhikisho owenzeke ejele laseGroenpunt kulelisonto ukhombisa ukuthi kunesidingo sokwandiswa kwamajele, kusho iNkatha Freedom Party, ngoLwesine.
Onogada bahlulekile ukulawula isimo ngenxa yesibalo esiphezulu seziboshwa, eFree State, kusho okhulumela ezokuhlunyeleliswa kwezimilo eqenjini le-IFP, uVelaphi Ndlovu.
"Ukugcwala kakhulu kweziboshwa kudala izimo ezingalawuleki ezifuze lesi...
"I-IFP icela uNgqongqoshe wezokuHlunyeleliswa kweziMilo uSibusiso Ndebele ukuba afake isicelo sokuba babelwe imali ukuze bakhe amanye amajele," usho kanje.
Iziboshwa eGroenpunt ziqale ngokuduba ukudla ngoMsombuluko, ngaphambi kokuba zishise izitokisi, zilimaze onogada abane. Kulimale iziboshwa ezibalelwa ku-50 ngesikhathi amaphoyisa engena ngaphakathi ukuzomisa umbhikisho.
Iziboshwa zikhale ngokudla ezikudlayo kanye nangabanye abasebenzi, zithi zifuna kuxoshwe oyinhloko kuleyandawo.
Izindaba zomsakazo weSABC zibike ukuthi amanye amafayela eziboshwa ashile ngesikhathi kunomlilo, ngaleyondlela ukukhululwa kweziboshwa kungase kubambezeleke.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Lusekude ukuphela olwaseNkandla
2012-12-18 08:44
Cape Town - IDemocratic Aalliance ithi uMengameli Jacob Zuma wavuma ukuthi ayilandelwanga imigomo yeNational Key Point Act ngesikhathi kwakhiwa umuzi wakhe oseNkandla.
Lowo ongumholi we-DA ePhalamende uLindiwe Mazibuko uthe uZuma uphinde waveza ukuthi akazange athole saziso esithi isiza sakhe siyahambisana neNational Key Point, njengokomgomo kaSection 3 weNational Key Point Act ka-1980, kubika i-Eyewitness News.
UZuma wabhalela uMazibuko incwadi kulandela imibuzo eyaqubuka ePhalamende ngalo muzi.
UMazibuko uthe ukungalandelwa kwemigudu efanele yomthetho kwakuvele kuyimizamo yokufihla ukuthi lo muzi uzolungiswa ngesamba semali engaphezu kuka-R200 million.
"Sizobe sesihloma imibuzo kuNgqongqoshe wezamaPhoyisa ngokuthi bazothatha ziphi izinyathelo ukuze uZuma abuyise le mali yabakhokhintela," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Sebezitholele ithoyizi kuCele - Umbiko
2012-03-26 09:57
Johannesburg - Lowo okhulumela uKhomishana wamaPhoyisa osamisiwe uBheki Cele useshiye angalazi kuSunday Times ngombiko walo wokuthi uCele wasayina ithenda ka-R26m yeNdebe yoMhlaba engaqondakali.
"Kungani kumele kube nguCele umuntu omubi lana, yiSunday Times kuphela eyaziyo," kusho uVuyo Mkhize esitatimendeni emele uCele.
"ISunday Times ikhethe ukubhekisa izibhamu zayo zokuchema ngakuCele njengenjwayelo."
Uthe uCele usephenduke "ithoyizi" laleli phephandaba.
Leli phephandaba libike ukuthi inkontileka eyanikezwa uThoshan Panday, nongumnikazi weGoldcoast Trading, ayizange ikhangiswe njengethenda.
Le thenda kwakungeyokuhlinzeka amaphoyisa angu-1 280 ngendawo yokuhlala ngesikhathi seNdebe yoMhlaba ka-2010.
Leli phephandaba liphinde laveza nokuthi amaphoyisa amathathu asezikhundleni eziphezulu anikezwa izipho nguPanday, ezicabela indlela ukuze athole leli thenda.
UMkhize akazange aziqinisekise noma aziphike lezi zinsolo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
'Ngiyathanda ukuba yi-albino'
2012-11-26 12:03
Johannesburg - Unebala elikhazimulayo elubushelelezi elimhlophe qwa, usho ngamehlo ansundu futhi umamatheke kushaye enhliziyweni - ukukha nje phezulu ngaye.
URefilwe Modiselle uhlangana nabezindaba zeDrum, ushaye isikibha ne-jean okumkhipha ubunjalo bakhe, lesi siphalaphala esinebala elimhlophe kukhulunywa ngaso ngapha nangapha eNingizimu Afrika.
UModiselle ungumkhangisi wakamuva wezingubo zokugqoka zakwaLegit, ukuwina kwakhe lo mncintiswano kuqede ukubukeleka phansi kwabantu abanebala elimhlophe nabaziwa njengeziphiwo noma ama-albino.
“Imithetho ebekiwe echaza ukuthi kumele owesifazane "wangempela" abukeke kanjani, sengiyephulile. Ngiyajabula ukuthi abakwaLegit bakhetha mina," kusho lo mkhangisi oneminyaka engu- 26 ubudala.
Abanye bosaziwayo abake bakhangisa izimpahla zakwaLegit bahlanganisa uBonag Matheba noMinnie Dlamini.
“Labosaziwayo sebephenduke osomabhizinisi abazibonakalisayo. Ngiyafisa nami ukuthi ukuqokwa kwami kwakaLegit kungivulele eminye iminyango.
- Thola lolu daba luphelele kuDrum
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Drum


text:
Baxoshiwe othisha bokudla ezikoleniComment on this story
MHLENGI SHANGASE
INHLANZI ishelwe ngamanzi kothisha nothishanhloko abebephakela izikole ukudla KwaZulu-Natal asebekhonjwe indlela wuMnyango wezeMfundo asebebhekene namacala aphenywayo ngamaphoyisa.
Bangu-14 othisha asebekhonjwe indlela abaphenywa ngamaphoyisa ngokuba nezinkampani ezihlinzeka izikole ngokudla.
Kubona abayisithupha wothishanhloko, abayikhombisa othisha kuthi oyedwa kube wunogada.
Basebaningi nabanye abasazoboshwa ngoba othisha abakhonjwe indlela bakhipha abanye abathi nabo bebenza lo mkhonyovu.
Ngokomthetho womnyango othisha nabasebenzi bawo kabavumelekile ukuthi baphakele izikole. labo abenza lokhu basuke bephula imigomo futhi basuke benza inkohlakalo.
Inhloko yomnyango, uDkt Nkosinathi Sishi, ithe kuqale kuphenywa izisebenzi ezingu-32 okugcine ngokuthi ezingu-14 kuzo zikhonjwe indlela.
USishi uthe uphenyo lusaqhubeka kwezinye. nazo zizothathelwa izinyathelo ezinqala uma zitholakala zinecala. “Baningi nabanye esibaphenyayo manje emuva kokucula kwabanye bakhipha abanye abebethi basebenza nabo. Kulabo esingakafinyeleli kubona, siyeza ngeke siphumule bengathathelwanga izinyathelo. Umnyango awudlali futhi awusineki uma kuziwa enkohlakalweni,” kusho uSishi.
USishi ukusho lokhu ekhuluma neSolezwe ngemuva komhlangano nekomidi elibhekele ezemfundo esiShayamthetho, eMgungundlovu.
Uhlelo lokuphakela izikole luhlinzekwe ngo-R1.1billion kulo nyaka wezimali.
Kulo mhlangano uthe kabasineki ezikhulwini nakothisha abaqhubeka nokuphula imithetho yomnyango.
UMnuz Sipho “KK” Nkosi, oyilungu lekomidi, uthe kukhona izikhulu ezisebenzisa izihlobo zazo noma imindeni yazo ukuze zikwazi ukuhlomula kulolu hlelo.
Uthe kusenezikole ezibalelwa ku-15 okumele ngabe kuyadliwa kuzona kodwa okungakaze kudliwe kulokhu kuqale unyaka.
UNkk Judy Dlamini, oyisikhulu esibhekele izikole, uthe kukhona omunye uthishanhloko abathole ukuthi uphakela izikole eMajuba wathi uzomiswa.
“Inhloko yomnyango izosayina incwadi bese siyamumisa. Sisathola imibiko yokuthi abanye othishanhloko kabafuni ukusebenzisana nemifelandawonye noma izinkampani ezintsha eziphakela izikole kodwa bafuna izinto eziningi bakhale nangokudla. Abanye bathi ukudla akuthunyelelwe emizini yabo, abanye bathi kuphekwa i-rice elimbi,” kusho uNkk Dlamini.
Uthe bathola nemibiko abayiphenyayo yokuthi izimoto zikahulumeni okubalwa kuzo nezamaphoyisa, nezeminye iminyango okubalwa kuyo nowezokuThuthukiswa koMphakathi zike zibonakale ziyodiliva ukudla ezikoleni.
USishi ubuye waphawula nangezinga lokuqeqeshwa kothisha, into okuhlalwe kukhalwa ngayo kuleli kodwa wathi bona kabaqeqeshi othisha kodwa bayabaqasha kuphela.
“Sihlezi sithola izikhalazo zokuthi sinothisha abangenamava kodwa thina asiqeqeshi othisha siyabaqasha nje kuphela.
Sibathola emnyangweni wemfundo ephakeme okuyiwona obakhiqizayo. Siba nenkinga noma sekumele sihlunge abamaka umatric asibi nabo abantu abanamava,” kusho uSishi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ishaqekile imindeni ngokushona kwabe-SAAF
2012-12-07 10:01
Cape Town - Ibhanoyi lombutho wamasosha eliphahlazeke ezintabeni zoKhahlamba lidlule nemiphefumulo yamalungu amathathu eSouth African Air Force aseKapa – abashayeli bebhanoyi uZack Smith, Kurt Misrole kanye no-Eric Boes, bangabanye kwabangu-11 abashonile.
UMisrole, 32, ushiye umndeni wakhe kanye nonkosikazi, kubika iCape Argus.
Bebezoqeda iminyaka emibili babopha elikasofasilahlane ngoFebhuwari.
Ubaba wakhe uWensley Misrole, ohlala ePitoli, uthe ukudlula kwendodana yakhe kubathuse kakhulu.
“Akekho umzali osuke elindele ukuzwa izindaba zokuthi ingane yabo ibe sengozini yashona.”
“Umbutho wabo ubulokhu usithinta usazisa ngokuqhubekayo, kodwa imininingwane yokuthi ngabe yini engahambanga kahle kusekude ivele," usho kanje.
UKurt ubeyindodana yakhe endala kanti besekuphele unyaka nezinyanga eziyishumi ashada noCarin.
UKurt, okwakuyisifiso sakhe ukushayela amabhanoyi kusukela esawumfana, ubesewashayele iminyaka engu-12.
Khonamanjalo uMnyango wezokuVikela usujube ibhodi elizophenya ngale ngozi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Okusha kwelowe-IFP owabulawa
2012-11-30 16:50
Durban - Indodana yelungu leNational Freedom Party yakhalaza emaphoyiseni ithi ihlaselwe ngamalungu eNkatha Freedom Party, ngaphambi kokuthi kubulawe ilungu leNkatha, elabulawa ngakujatshi wesitimela, kusho ubufakazi eNkantolo yesiFunda eThekwini.
UMbekezeli Gwala utshele inkantolo ukuthi wabaleka ekhaya kubo ngelanga ekwadutshulwa ngalo uCebesile Shezi, owadutshulwa ngakujantshi wesitimela eThembalihle, KwaMashu.
UMbekezeli ubethula ubufakazi ecaleni elibhekene noyise uMgezeni "Bhungu" Gwala, nabafowabo oMjabulelwa, Malusi Sibusiso Ncengwa noSkhumbuzo Nxumalo.
Omunye umfowabo uBonginhlanhla Gwala, wathola ibheyili ngasekuqaleni kwenyanga, bonke laba babhekene necala lokubulawa kukaShezi.
Umshushisi uCyril Selebe ubuze uMbekezeli ukuthi kwenzeka kanjani ukuthi ethule ubufakazi ngo-14:50, ekubeni lesi kuyisikhathi ekuhlawumbiselwa ngaso ukuthi kwabulawa uShezi.
Lona uvumile ukuthi isikhathi siphambene nokho wathi akazi lokho kwenzeka kanjani, utshele inkantolo ukuthi akaqondi ukuthi kwenzeka kanjani ukuthi umseshi angakubhali phansi ukuthi wafica iwindi lasendlini yakhe libulwe.
Uthe kwakukade kuhlasele amalungu e-IFP.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
AbeZanu-PF badale isiphithiphithi
2013-01-17 07:23
Harare - Abalandeli bakaMengameli Robert Mugabe abebengalawuleki bavimbe lowo oyinxusa laseMelika eZimbabwe ukuba akhulume nezakhamuzi edolobheni iMutare.
UBruce Wharton bekumele ethule inkulumo kuleliya dolobha ngesikhathi evinjezelwa ngabalandeli beqembu likaMugabe iZanu-PF nomakadebona bombutho wezempi.
"Ababhikishi bamuvimbele ukuba azwakalise abekuthunyiwe," kusho uSharon Hudson-Dean weNdlu yeNxusa laseMelika eHarare.
"Ubejabhe kakhulu ngenxa yokuthi yena ungumuntu othandayo ukulalela izimvo zabanye abantu, ngisho noma kugxekwa iMelika."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Izoshisa kakhulu kunakuqala iTshisaComment on this story
BONISWA MOHALE
EMUVA kokushisisa ithelevishini amasizini amabili, umdlalo obheka okuhle nokubi emkhakheni wezokungcebeleka iTshisa uyabuya.
Le sizini yesithathu elindelwe ngabomvu izoqala ngoLwesihlanu ngoMeyi 25.
Kwisizini edlule izinto zazingamhambeli kahle uBafana (Bongani Masondo), yaphela esehamba ngesihlalo esinamasondo ngemuva kokudubuleka eqolo.
Ekhaya impilo ibingemnandi njengoba umfowabo uBheki (Melusi Yeni) ebesemthathele isithandwa sakhe uPrecious (Mbali Mlotshwa).
Lo mdlalo uveza konke okwenzeka emkhakheni wezokungcebeleka kusukela kubaculi abathandwa ngamantombazane nokuthi kungani abaningi befa bengenamali.
Kuyavela ukuthi izinkampani eziningi azinandaba nempilo yomculi kodwa zibeka phambili inzuzo.
Lokhu kuyacaca uma ubheka impilo kaBaksteen (Innocent Masuku), okhule ewumfana onamaphupho kodwa uthi angangena emculweni angene esilingweni sezidakamizwa.
Ugcina esephila impilo yobugebengu ngenxa yezidakamizwa.
Amantombazane amthandayo o-Noxie noLindiwe bayangena naye obishini.
Kolunye uhlangothi unesiphalaphala sentokazi u-Ayanda onebhizinisi elihamba kahle kodwa indoda ayithandayo kayifuni ukumshada.
Abadidiyeli balo mdlalo bathembise abalandeli bawo ukuthi uzobe ushisa kakhulu kunakuqala kwazise abalingisi bazobe bezama ukuzitakula obishini abakulona.
Okuzothokozelwa ngabathandi bemidlalo engama-drama wukuzwa izindaba zokuthi intandokazi yomlingisi wakuleli uVatiswa Ndara uzobe eyingxenye ye-Tshisa kule sizini.
UVatiswa wazitholela indawo yakhe ezinhliziyweni zabantu bakuleli ngokulingisa indawo yowesifazane owayeqisa ezinkambeni zikaFaro kwi-Home Affairs.
Kusukela lapho ababukeli bethelevishini bayazifela ngalo mlingisi obuye abe ngumfundi wezindaba emsakazweni.
Ngabe bazokwazi ukuphuma ezidakamizweni besengaphakathi kulo mkhakha wezokungcebeleka?
Ngabe umuntu uyakwazi ukuphumelela kukho konke akufisayo empilweni?
Lena ngeminye yemibuzo okulindeleke ukuba iphenduleke kwisizini yesithathu yeTshisa.
Abadlali abashintshanga njengoba kusekhona o-Innocent Masuku odlala indawo kaBaksteen, igeza lensizwa uBongani Masondo olingisa indawo kaBafana, umfowabo uBheki odlalwa nguMelusi Yeni.
UThandy Matlaila usekhona njengoba esalingisa indawo ka-Lindiwe, uMbali Mlotshwa udlala indawo kaPrecious.
Ubuyile noZukisa Matola olingisa u-Ayanda, kuzobe kukhona no-Vatiswa Ndara olingisa indawo kanina ka-Ayanda uThembela.
ITshisa izoqala ngoLwesihlanu Meyi 25 ngo-8.30 ebusuku.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Liyaqala elokuthiwa wadlwengula umfanaComment on this story
THOKOZANI NDLOVU
KULINDELEKE ukuthi liqale ukuqulwa namuhla icala elibhekene nowesifazane waseMpumalanga, ngaseHammarsdale, osolwa ngokudlwengula umfana oneminyaka engu-15 ethi umnandi ngoba usokiwe.
Icala likaNksz Nokuphila Doris Luthuli (30), okuthiwa udla imishanguzo yokuthiba iHIV, lizoqulwa enkantolo yemantshi yakule ndawo. Yena ungaphandle ngebheyili ka-R1 000 ayithole ngenyanga edlule.
Wadedelwa ngaphansi kwemibandela yokuthi angahlali kubo njengoba akhelene nomfana okuthiwa wamdlwengula.
Enkantolo waveza ukuthi uzohlala eNonoti, kwaXimba, nokwenza kube lula ukuthi adedelwe ngebheyili.
Inkantolo yaphinda yakhipha umyalelo wokuthi kuzomele asayine njalo ngoMsombuluko esiteshini samaphoyisa saseMsunduze esikule ndawo.
Muva nje kunezinsolo zokuthi usephindele kubo eHammarsdale njengoba kuthiwa unina useke wabonakala phakathi nobusuku ephuma komhambisela ukudla lapho efihlwe khona.
Kuthiwa umphakathi wakwaXimba nawo ube nokuvungama ngesikhathi efika kuwona waze wahlela nokugxoba itoyitoyi uthi akaxoshwe kule ndawo ngoba sebezwile ngesigameko sakhe.
Ngokuthola kwaleli phephandaba akazange aqede ngisho isonto ekwaXimba.
Umndeni womfana okuthiwa wadlwengulwa ukhala ngokuthi siya ngokuba sibi isimo kulo mfana.
Udedewabo uthe sebelindele noma yini ngaye njengoba engasalawuleki njengoba ephazamisekile emqondweni ngenxa yalesi sigameko.
“Ngisho nomama useze wabizwa esikoleni lapho efunda khona umfowethu ngoba kuthiwa kuduma upotiyane manje kuye. Othisha abamfundisayo bathi akasakwazi kwenza lutho. Bathi nabo akukho abangakuzamile manje ukumsiza kodwa kunhlangazimuka nomoya,” kusho udadewabo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ibhola lidinga isayensi - Mbalula
2013-02-04 16:21
Johannesburg - Kumele iSA Football Association (Safa) iqhamuke nezindlela ezinobunyoninco besayensi, uma ifuna ukubona iqembu lesizwe liqhubeka likwazi ukubhekana nemiqhudelwano esezingeni eliphezulu, kusho uNgqongqoshe woMnyango wezemiDlalo uFikile Mbalula.
Sizozama ukuthola ubuchule nosizo lwesayensi kubantu abacabanga ngokushesha. Kumele senze konke ukuqinisekisa ukuthi silekelela abadlali bethu ngobuchwepheshe nangakho konke okunye. Kumele abadlali baphekwe besasenkulisa kuze bezokwazi ukudlala imidlalo ecokeme," kusho uMbalula ngoMsombuluko.
Ngokwezibalo zeFIFA, iBafana Bafana ilele kunombolo-22 emazweni ase-Afrika, ibe ngunombolo-85 emhlabeni.
"Lesi yisikhathi sokuthi izinhlaka nezinkakha zibuyele ematafuleni kubhekwe ukuthi kungenziwa njani ukusiza. Kuyabonakala ukuthi likhona ithemba, kumele kufundwe isifundo emidlalweni ye-Africa Cup of Nations, kuze sizokwazi ukungena emidlalweni yendebe yomhlaba ka-2014.
IBafana ishaywe yiMali ngo 2-1 kowamaQuaterfinals e-Afcon, ngoMgqibelo eThekwini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuvamile ukutholakala kwezidumbu e-Atlantis
2013-02-13 12:01
Cape Town - Zintathu izidumbu esezitholakale eqeleni elise-Atlantis, eKapa, esikhathini esiyizinyanga eziyisithupha ezedlule, kusho umbiko wephaphandaba iCape Times.
Isidumbu sokugcina ukuthi sitholakale, kube ngesikaJo-anne van Schalkwyk, 18, esitholwe ngumuntu obehamba ngezinyawo ngoLwesibili.
Isidumbu besidindilize esikhotheni esisendleleni eBeacon Hill.
"Utholakale egqoke ephelele..bekungekho okukhomba ukuthi uke wadlwengulwa nokho kuzolindelwa imiphumela yokuhlolwa kwesidumbu," kusho okhulumela amaphoyisa ase-Atlantis uCyril Dicks.
Ngenyanga ka-Agasti kwatholakala isidumbu sowesifazane okhulelwe, ngasekuqaleni kwenyanga kukhona esinye sowesifazane esatholakala.
Akukho muntu oseboshiwe ngazo zonke lezi zehlakalo.
Umama kaVan Schalkwyk, ongamzali, uthi indodakazi yakhe yahamba ekhaya ineminyaka engu-16 ubudala, uthi ibisebenzisa izidakamizwa.
"Ngigcine ukumbona ngoMsombuluko odlule ehamba nomngani wakhe, asithembe kukhona okungase kwaziwe ngumngani."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UBarbz ufunde lukhulu kuBig BrotherComment on this story
NOKUBONGWA PHENYANE
YIZE kumangaze abaningi ukuphuma kukaBabalwa Mneno ohlelweni iBig Brother Africa kodwa le ntokazi ithi ifunde okuningi kulolu hlelo.
UBabalwa obaziwa ngoBarbz kulolu hlelo ubebonakala eyintandokazi kwabaningi ikakhulukazi kuleli futhi abanye amathemba abo bebewabeke kuyena ukuthi uzogcina eliphakamisele phezulu ifulegi lakuleli.
Ephawula ngokuphuma kwakhe uBarbz ukubeke kwacaca ukuthi yize ebengakazimiseli ukuphuma kulolu hlelo kodwa kukhona okusha abantu abazokubona kuye okumenze wakhula kakhulu futhi wafunda nakwabanye akade enabo. Yize kunjalo ukubeke kwacaca ukuthi kade esezikhumbulela abangani bakhe.
Le ntokazi ithi inhloso yayo yokungena endlini kaBig Brother kwakuwukubuyisa isithunzi sayo abaningi abesebesikhohliwe.
“Abantu bangazi ngingumuntu ongahlali phansi ojwayele ukubonakala ehambela imicimbi yosaziwayo. Kodwa bengifuna ukukhombisa ukuthi nami ngiyakwazi ukuphila njengomuntu hhayi lo ojwayele ukubonakala ezindaweni zobumnandi,” kusho uBarbz.
Yize le ntokazi ithi imangele ngokuthi umuntu ebimthatha njengomngani wayo endlini akade behlala kuyo e-Upville uGoldie waseNigeria uyena omdayisile njengoba ekhethe ukuthi avotele uPrezzo azifela ngaye.
“Kuningi engikufundile kule ndlu kodwa umuntu obethanda ukunginika inkinga kusuka ngosuku lokuqala singene kule ndlu nguye uPrezzo njengoba njalo bekukhona okubi ngami akubonayo.
Into engingayisho nje ukuthi uPrezzo ubengithanda kodwa kunzima ukungibonisa ngoba ubebona ukuthi isikhathi sakhe bengingenaso,” kusho yena.
Uthe yikho lokhu mhlawumbe okugcine kwenza ukuthi amphilise kanzima.
Uthe ezintweni abesabheke ukuzenza kule ndlu kaBig Brother ukuqhuba ubudlelwane bakhe noKeitha waseGhana njengoba ezifela ngezinsizwa zakuleliya lizwe.
UGoldie ukubeke kwacaca kubantu akade esesele nabo endlini ukuthi kube isinqumo esinzima ukuthi akhethe phakathi kukaBarbz noPrezzo.
Uthe kube khona la naye ake adideka khona ukuthi ubani okumele amkhiphe phakathi kwalaba bobabili njengoba kade ebakhonzile bonke nokumenze wakhetha uPrezzo.
Njengamanje kulolu hlelo bangu-14 abantu abasele, iNingizimu Afrika ithemba layo lonke selisensizweni yaseKapa uKeagan.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-ANCYL izophumela obala ngamagama abaholi
2012-10-01 16:40
Johannesburg - I-ANC Youth League izomemezela ngoLwesithathu ukuthi yimaphi amagama ewaphakamisayo ukuthi avotelwe okhethweni lwezikhundla eMangaung ngenyanga kaDisemba, kusho umkhulumeli wophiko uThabo Kupa.
"Sizokwenza lesi simemezelo ngoLwesithathu," kusho uKupa ngoMsombuluko.
UKupa uphikile ukuthi vele ubuholi obuphezulu ophikweni sebuqedile ngokuqokwa kwamagama, uthe abakafinyeleli esinqumweni esingujuqu.
"Ubuholi obuphezulu bophiko obuholwa yiphini lomholi uRonald Lamola, luzokwenza isinqumo esingujuqu esizokwaziswa ngoLwesithathu.
Uma sekwenziwa isimemezelo, uphiko luzophinda lubeke imigomo elizoya nayo emhlanganweni waseMangaung.
Ngempelasonto kuvulwe ngokusemthethweni ukuphakamiswa kwamagama obuholi obuphezulu, obuzovotelwa emhlanganweni weqembu ngenyanga kaDisemba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).